Ugljanin: Izbori bili nefer i nepošteni, zadovoljni smo rezultatima i nećemo mijenjati politiku SDA Sandžaka – Dardania Press\nPredsjednik SDA Sandžaka i nosilac liste te stranke na proteklim parlamentarnim izborima, Sulejman Ugljanin rekao je da je zadovoljan izbornim rezultatima i da su uslovi u kojima su održani izbori bili nefer, nepošteni i nekorektni. Poručio je da SDA Sandžaka neće mijenjati svoju politiku.\nUgljanin je u prvom obraćanju medijima nakon izbora kazao da su međunarodni posmatrači u svojim izvještajima zaključili da su manjinske i opozicione stranke bile u potpuno neravnopravnom položaju u odnosu na stranke vladajućeg režima i njihove pomoćanike na terenu.\n“Naš izborni program dobio je podršku preko 20 hiljada birača u ovoj zemlji. Ovu podršku smatrama isto kao da je naš program podržalo 20 hiljada građana Sandžaka sa potpisom ovjerenim u sudu”, rekao je Ugljanin zahvalivši se svim građanima koji su podržali program SDA Sandžaka.\nIzrazio je očekivanje da će uz podršku drugih manjinskih stranaka formirati poslanički klub u srbijanskom parlamentu.\nNaglasio je da ga ni malo ne zabrinavaju brojke zbog, kako je podvukao, činjenice da će svi koji su podržali velikosrpsku opciju biti odgovorni za zločine u Bosni, Sandžaku, Kosovu, negiranje zločina genocida i veličanje ratnih zločinaca.\n“Svi oni koji su podržali tu opciju snosit će pred Bogom , ljudima i svojom savješću odgovornost za svoj glas”, istakao je on.\nPrema riječima Ugljanina SDA Sandžaka kao bišnjačku manjinsku stranku raduje činjenica da Evropska unija pokazuje odlučnost “da na zapadnom Balkanu uspostavi pravedn i trajan mir, suzbije korupciju koja hrani etnonacionalizam na Balkanu”.\nGovoreći o izbrnim rezultatima Ugljanin je naveo da u njih nemaju povjerenja zbog toga što su, kako je naveo, čuvari kutija proučili sve lopovluke.\n“Tvrdimo da građani Sandžaka nisu mazohisti, nenormalni, nego su normalni ljudi, da su glasali ali da je neko njihove glasove usmjerio na račun velikosrpske politike. Nije normalno da su građani koji su 30 godina bili izloženi, maknimo teroro, politike procese, ubistva, masovne otmise, siromašenje svakog čovjeka, nerazvijenosti, bezperspektivnosti i strahu da ti ljudi glasaju za one”, naglasio je Ugljanin i upitao šta će da zastupaju one stranke koje su dobile podršku izvan programa SDA Sandžaka.\nNa novnarsko pitanje da li će SDA Sandžaka promijeniti nešto u svojoj politici Ugljanin je rekao da nemaju šta da mijenjaju.\n“SDA Sanžaka nema šta da mijena. Naprotiv, Evropska unija je počela da radi svoj posao, zemčje članice EU su počele da rade svj posao. Ono što su obećali nama na mirvnoj konferenciji o bivšoj Jugoslaviji u Hagu da neće priznavati teritorajna osvajanja silom i etnička čišćenja ka svršen čin, to znači da ono što priča predsjednik države ‘šta će Bošnjaci Sandžaka sa samo tri opštine, ja 61 opštinu Bosni’, to znači da je na zločinima u Bosni napravljena Republika srpska. Oni tu Republiku srpsku smatraju kao ratni plijen. Ta politika odlazi na Balkana”, predočio je.\n– Hapšenje generala policije primjer paralelnih struktura vlasti\nNa hapšenje visokog zvanaičnika MUP-a Srbije generala policije Slobodana Maleševića i joše nekoliko lica iz Prijepolja, među kojima ima i nih koji se vežu za političke stranke, ponovio je stav o paralelnim strukturama u državnim organima Srbije.\n“Premijerka Srbije Ana Brnabić je 12. septembra 2021. godine je javno, pred medijima, rekla da su paralalne strukture vlasti u MUP-u Srbije prijetnja za život i bezbjednost predsjednika Srbije. Ona je to rekla, a kada sam ja to rekao nije vrištala zbog toga i svi se pobunuli. Tvrdim i dalje da su paralelne strukture u ovoj zemlji tumor, karcimom koji prijeti da uništi ovu državu”, zaključio je Ugljanin.\nKonferenciji za medije su prisustvovali prva dva kandidata za narodna posanikaa sa liste SDA Sandžaka, Enis Imamović i Selma Kučević.


Iz Slovenije u BiH transportovan papir za štampanje glasačkih listića – Glas TK – Vaše najdraže novine\nPreko graničnog prijelaza u Bosanskoj Gradišci danas je u Bosnu i Hercegovinu iz Slovenije transportovan repromaterijal za štampanje glasačkih listića za Opće izbore u BiH koji će biti održani 7. oktobra.\nPapir za štampanje glasačkih listića, raspoređen u pet šlepera, je uz policijsku pratnju, uz pratnju obezbjeđenja koje je angažovala kompanija “Atlantik BB” d.o.o. Banja Luka i pratnju Centralne izborne komisije BiH (CIKBiH), transportovan do kompanija koje će štampati glasačke listiće: NIGD “Dnevne nezavisne novine”- Laktaši, Grafomark d.o.o – Laktaši, Atlantik bb, Banja Luka i Javnog preduzeća „Službeni glasnik Republike Srpske“, ul. Veljka Mlađenovića bb, Banja Luka, saopćeno je iz Ureda za informiranje CIK BiH.\nŠtampanje glasačkih listića bi prema operativnom planu trebalo početi oko 20. augusta.\nDo danas Centralna izborna komisija BiH nije dobila nijedan uredan zahtjev političkih subjekata za akreditovanje izbornih posmatrača za posmatranje rada te komisije pa samim tim i procesa štampanja glasačkih listića, onako kako to propisuje Izborni zakon BiH i Uputstvo o uslovima i procedurama za akreditovanje izbornih posmatrača u BiH, navodi se u saopćenju.\n← Preminuo Alija Behmen, nekadašnji premijer FBiH i gradonačelnik Sarajeva\nDelegacija Vlade TK obišla kritične tačke pogođene poplavom u Kalesiji →


POSETA GRADONAČELNIKA NOVOG SADA NIŽNjEM NOVGORODU POVODOM 800. GODINA POSTOJANjA TOG GRADA | INFO 24\nGradonačelnik Novog Sada Miloš Vučević boravi u Ruskoj Federaciji, u gradu-pobratimu Novog Sada Nižnjem Novgorodu, gde prisustvuje brojnim dešavanjima koja su upriličena povodom osamstote godišnjice postojanja tog grada.\n– Danas smo otpočeli posetu dragim prijateljima u gradu-pobratimu Nižnjem Novgorodu. Velika je čast predstavljati naš lepi grad Novi Sad, Evropsku prestonicu kulture, „Srpsku Atinu“, na svečanom obeležavanju osam vekova postojanja tog grada Ruske Federacije. Čast je imati status prijatelja u ovom gradu, gde smo veoma lepo dočekani i gde je pred nama mnoštvo zajedničkih aktivnosti. Počeli smo dan obilaskom duhovnih centara, upoznali se sa predivnim manastirima i crkvama, ali pre svega sa istorijom porodice Romanov i učili o slavnoj prošlosti ruskog naroda, koja se vekovima prelamala sa istorijom naše države. Počastvovan sam što mogu da predstavaljam naš grad na ovakvoj ceremoniji, a pored protokolarnih aktivnosti, trudićemo se da ovu posetu iskoristimo da u najboljem svetlu predstavimo naš grad. Danas će biti odigrana odbojkaška utakmica između novosadskih i ruskih odbojkašica, a naredne nedelje u Nižnji Novgorod stižu i fudbaleri „Vojvodine“. U septembru će doći i privredna delegacija, sa konkretnim planovima za saradnju. Mi ćemo uvek i na svakom mestu biti neko ko aktivno zastupa interese Novog Sada, Vojvodine i naše otadžbine Srbije – rekao je gradonačelnik Miloš Vučević.\nOn je zajedno sa gradonačelnikom Banjaluke Draškom Stanivukovićem, koji je istim povodom u poseti tom ruskom gradu, između ostalog posetio manastir Pečerski gde se sastao sa tamošnjim vikarom manastira arhimandritom Tihonom. Da ostave trag ove posete, oni su posadili drvo prijateljstva, a potom obišli i Srpski centar Državnog univerziteta Nižnji Novgorod.\nMihajlovićeva sa kineskom kompanijom „Elink“ o saradnji u oblasti OIE i modernizaciji elektrodistributivne mreže


Učenicima Matematičke gimnazije pet medalja na Medjunarodnoj olimpijadi\nBeta 5. oktobra 2020. 13:20\nMinistar prosvete, nauke i tehnološkog razvoja Srbije, Mladen Šarčević, danas je razgovarao sa učenicima Matematičke gimnazije iz Beograda koji su osvojili medalje na Medjunarodnoj olimpijadi iz matematike.\nŠestočlani tim iz Srbije osvojio je pet medalja na Medjunarodnoj olimpijadi održanoj onlajn 21-28. septembra, čiji je domaćin bila Rusija.\nZlatnu medalju je dobio Dobrica Jovanović, srebrne Jovan Toromanović i Vukašin Mihajlović, bronzane Miloš Milićev i Uroš Colović, dok je Jovan Arizanović, učenik gimnazije „Svetozar Marković“ iz Niša, dobio pohvalu.\nMinistar je rekao da Srbija ima mnogo talentovanih učenika i da postaje „zemlja matematike“, saopštilo je Ministarstvo prosvete.\n„U zamahu je razvoj strategije veštačke inteligencije, dolaze sve značajnije kompanije koje znaju da Srbija ima dobre ljudske resurse“, kazao je Šarčević i dodao: „Mi ćemo se kao država truditi da mladi ostaju u Srbiji“.\nOn je naveo da se planiraju i ulaganja u infrastrukturne projekte u visokom obrazovanju, medju kojima su nova zgrada Elektro-tehničkog fakulteta, rekonstrukcija zgrade Matematičkog, ulaganja u istraživačke centre, veći broj stipendija.


Palmer: Opozicija u Prištini treba da osigura kvorum za izbor predsednika\nAmerički specijalni predstavnik za Zapadni Balkan Metju Palmer izjavio je da će SAD da rade sa bilo kojom vladom u Prištini nakon izbora održanih 14. februara, naglasivši da bi voleo da vidi jaku vladu.\n"Želeli bismo da se formira vlada, vlada koja će biti dobar, snažan partner SAD. Nemamo preferencije u politici drugih, radimo sa vladama koje su izašle iz slobodnih, poštenih i demokratskih izbora. Čini se da postoji vrlo jasan put ka snažnoj vladi na Kosovu koja može biti takav partner SAD", rekao je Palmer prištinskim medijima.\nNa pitanje da li je Vjosa Osmani prihvatljiva za SAD kao budući predsednik, Palmer je rekao da je to "stvar unutrašnjih političkih procesa na Kosovu i da opozicija treba da bude lojalna svojim građanima i ostane u Skupštini kada bude bio biran predsednik".\n"Što se tiče izbora predsednika, mi mislimo da one stranke koje će biti u opoziciji, treba da se ponašaju odgovorno kao lojalna opozicija, da bude prisutna, da osiguraju kvorum za glasanje i da institucije mogu funkcionisati. Poslednja stvar koja je Kosovu potrebna su još jedni izbori. Kosovu su potrebna vlada, predsednik i put ka Evropi", rekao je Palmer.\nSamoopredeljenje je nominovalo Vjosu Osmani za novog predsednika.\nDa bi skupština izabrala predsednika potreban je kvorum od dve trećine od 120 poslanika.\nPokret Samoopredeljenje, pobednik izbora održanih 14 februara nema polovičnu većinu. Za podršku izbora predsednika potrebna je podrška opozicionih stranaka.


Suzana Perić na Nedelji mode u Milanu\nKao pobednica u kategoriji "Winner For Mad Mood" na Serbija fešn viku, srpska dizajnerka Suzana Perić predstaviće svoje kreacije na Nedelji mode u Milanu, u septembru 2019. godine.\nSrijeda, 28.11.2018. | 11:33\nDan posle završetka revijalnog dela Serbija fešn vika organizovano je svečano proglašenje pobednika i uručenje nagrada srpske nedelje mode na kojoj su najboljima u svojoj kategoriji uručena priznanja za trud, zalaganje, kreativnost i uspeh na ovogodišnjoj modnoj smotri.\nSuzana Perić predstavila je kolekciju "New Vamp" u okviru upravo završene nedelje mode.\nPoslednju nagradu ove večeri Svetlana Horvat dodelila je popularnoj dizajnerki Suzani Perić u kategoriji Winner For Mad Mood.\nKao dobitnica ove nagrade, Perićeva će imati priliku da svoju kolekciju prikaže na narednoj Nedelji mode u Milanu, u okviru platforme Mad Mood.\n„Ovo je značajna nagrada i posebno mi je draga zbog toga što su Milano i Berlin vezani za početke moje karijere i sada se vraćam tim gradovima. Ovo je godina jubileja, kako za mene, tako i za Serbija fešn vik, tako da se sve nekako podudarilo i veoma sam srećna zbog toga“, rekla je proslavljena srpska dizajnerka.\nSuzana je u novembru u Beogradu predstavila novu kolekciju New Vamp i proslavila 20 godina uspešne karijere. Kreacije su predstavljene i novosadskoj publici u okviru upravo završene nedelje mode, a u septembru 2019. godine, nove modele pokazaće i u italijanskoj prestonici mode.


Obezbeđeno 400.000 tona veštačkog đubriva za prestojeću setvu – Plodna Zemlja\nPotpredsednik Vlade i ministar poljoprivrede Branislav Nedimović izjavio je da je obezbeđeno đubrivo za predstojeću setvu, kao i da će u naredne tri nedelje biti dodatnih količina, čime će Srbija ukupno imati 400.000 tona veštačkog đubriva. Uree će biti dovoljno i potpuno su skladu sa potrebama Srbije za predstojeću setvu, navodi se na sajtu ministarstva poljoprivrede, vodoprivrede i šumarstva.\nMinistar Nedimović je izjavio i da su količine đubriva NPK takođe apsolutno zadovoljene, te da poljoprivrednici u tom smislu nemaju razloga za zabrinutost. Uprkos velikim problemima kako u transportu, tako i samoj proizvodnji đubriva na međunarodnom tržištu, Srbija je uspela da obezbedi potrebne količine, za razliku da mnogih zemalja, posebno onih u okruženju koje ni nemaju đubriva. Povodom skoka cene inputa u ratarskoj proizvodnji, ministar Nedimović je najavio i dve konkretne mere podrške.\nPrva mera se odnosi na beskamatne kredite kod poslovnih banaka za poljoprivrednike, sa rokom otplate do tri godine i mogućim grejs periodom do godinu dana. Druga mera se odnosi na ukidanje carina od 10% za nabavku đubriva sa tržišta trećih zemalja (zemlje sa kojima Srbija nema Sporazume o slobodnoj trgovini, poput onih koje ima sa EU i Ruskom Federacijom).\nTagoviBanke Branislav Nedimović mere Mineralna đubriva Poljoprivreda Ukidanje carine Veštačka đubriva


Vremenska prognoza za Maj 2012 ⛅ Danas, sutra, 7 dana\nSva mesta Vremenska prognoza za Maj 2012\nPočetak maja obiležit će vruće i sparno vreme za ovo doba godine uz prave letnje temperature koje u nekim krajevima mogu doseći i 30 stepeni celzijusa. Sukladno s time i jutra će biti toplija no inače s temperaturama oko 10 stepeni i više. Mogući su kratki i retki pljuskovi u južnim delovima Srbije. Sunčano i toplo vreme mnogima će izmamiti osmeh na lice.\nSredinom maja očekuje nas prestanak sunčanog vremena uz temperature niže i do 20 stepeni u odnosu na početak meseca. Spomenuto zahlađenje dolazi sa kišom, pljuskovima, grmljavinom, olujnim nevremenom te u pojedinim delovima gradom. Obilnije padavine očekuju se u zapadnim i centralnim krajevima zemlje. Isto tako moguć je sneg u višim predelima koji se nebi trebao zadržati na tlu. Prosečna dnevna temperatura će biti oko 15 stepeni.\nKrajem maja sunce će se opet pokazati te bi se takvo vreme trebalo zadržati do kraja maja, iako su mogući pljuskovi samim krajem meseca. Temperature će biti prikladne mesecu maju, blizu onih ljetnjih od 25 od 30 stepeni celzijusa.


Korporacija Trajal izbegla stečaj – Nadlanu.com\nKorporacija Trajal izbegla stečaj\nKRUŠEVAC, 16. aprila 2011. (Beta) - Korporacija "Trajal" predala je plan rekonstruisanja svoje fabrike Privrednom sudu u Kraljevu i tako izbegla opasnost od uvodjenja stečaja zbog višegodišnje blokade računa, izjavio je u subotu zamenik generalnog direktora te fabrike Nebojša Djenadić.\n"Svi poverioci, medju kojima su i poslovne banke, država i naši dobavljači, dali su 'Trajalu' pisanu saglasnost na predloženi reprogram, a plan restruktuiranja svojim potpisom podržalo je više od 90 odsto od 2.200 zaposlenih", ocenio je Djenadić.\nKako je naveo, poverioci su prepoznali značaj očuvanja fabrike i realne osnove njenog razvoja.\n"Trajal" se, u planu reprograma, obavezao da tekuće obaveze prema lokalnoj samoupravi izmiruje redovno, kao i da zadrži broj zaposlenih na sadašnjem nivou, što znači da u narednom petogodišnjem periodu neće biti otpuštanja radnika.\nPo Djenadićevim rečima, program izmirivanja duga prema državi sačinjen je na period od pet godina, a plan restruktuiranja je Privrednom sudu predat u četvrtak.


Izbor novog predsednika Nemačke – Nadlanu.com\nIzbor novog predsednika Nemačke\nBERLIN, 30. juna 2010. (Beta) - Nemačka će u sredu dobiti novog predsednika. Savezna skupština, koja se sastaje po 14. put, izabraće, mesec dana posle ostavke dosadašnjeg šefa države Horsta Kelera, novog predsednika Savezne Republike Nemačke.\nKandidat vladajućih stranaka Hrišćansko-demokratske unije (CDU), bavarske Hrišćansko-socijalne unije (CSU) i Liberala, je Kristijan Vulf, CDU-predsednik vlade Donje Saksonije.\nBez imalo šansi su kandidatkinja Levice, nekadašnja urednica Radio-Hesena i poslanica Bundestaga Lukrezija Johimsen i kandidat ekstremno desničarske Nacionaldemokratske partije Nemačke (NPD), Frank Renike, kantautor pesama u kojima se veliča nacistički Vermaht, širi antisemitizam i rasizam.\nSavezna skupština ustavom je definisano telo koje se sastaje svakih pet godina samo povodom izbora šefa države. Čine je svi poslanici Bundestaga i isto toliki broj delegata iz redova javnih ličnosti i građana koje biraju pokrajinski parlamenti.


Kamberi: Da istrpimo, da bi se Srbija urazumila | Bujanovačke\nPočetna NASLOVNA Kamberi: Da istrpimo, da bi se Srbija urazumila\nBujanovačke22. sep 2021.NASLOVNA, POLITIKA0\nBujanovac, 22. septembar 2021. Narodni poslanik iz Bujanovca Šaip Kamberi za situaciju nastalu uvođenjem probnih tablica od strane vlasti u Prištini krivi zvanični Beograd i konstatuje da ta odluka šteti i Albancima na jugu Srbije.\nOn je za prištinsku Gazetu Express ocenio da je reciprocitet posledica nepoštovanje dogovora o tablicama od strane Srbije.\nDodao je će odluka kosovske vlade stvoriti dodatne probleme Albancima u Bujanovcu, Preševu i Medveđi.\n-Svakako da će to izazvati dodatne probleme Albancima Preševske doline, pre svega zbog zastoja na graničnim prelazima u Končulju i Mučibabi. Međutim, ako Srbija mora da se uveri da se potpisani sporazumi moraju poštovati, ako je odluka o reciprocitetu način za postizanje ovog cilja, moramo to da sačekamo – Kamberi.\nPoslanik u Skupštini Srbije i šef Partije za demokratsko delovanje (PDD) smatra da je problematičan stav EU u pogledu nepoštovanja sporazuma od\n-Nepoštovanje sporazuma o tablicama naglašeno je u Izveštaju o napretku Srbije ka EU za 2020. godinu, ali nažalost nema konkretnih radnji da se Beograd ubedi da poštuje potpisane sporazume – rekao je on.\nTAGprobne tablice reciprocitet Šaip Kamberi\nPrevious PostOpština ne objavljuje rezultate konkursa, preduzetnici sumnjaju na nameštanje Next PostEU o probnim tablicama: Jednostrane akcije nisu rešenje


Majkl Džekson oslobođen optužbi za zlostavlajnje maloletnika\nAmerička pop zvezda Majkl Džekson oslobođen je optužnice koja ga je teretila za zlostavljanje 13-godišnjeg dečaka, zaveru i davanje alkohola maloletniku.\nSud u Santa Marija, u Kaliforniji, oslobodio je četrdesetšestogodišnjeg Džeksona po svih deset tačaka optužnice, među kojima je najozbiljnija bila optužba da je na svom ranču "Neverland" 2003. godine seksualno zlostavljao dečaka kome je prethodno pomogao da se izleči od raka. Prema optužnici, DŽekson je primoravao maloletnika da pije alkohol, spremao zaveru čiji je cilj bila otmica deteta, te protivpravno zatvaranje i iznudjivanje.\nDa je proglašen krivim, Džekson je mogao da dobije i 20-godišnju zatvorsku kaznu.\nSudski proces trajao je četiri meseca. Dvanaestočlana porota (osam dama i četvorica muškaraca) je presudu donela nakon 30-tosatnog većanja i razmatranja iskaza 140 svedoka i 600 predmeta dokaznog materijala.\nPorotnici su se suočili sa dve potpuno oprečne ocene Džeksonovog karaktera - dok je optužba tvrdila da je reč o devijantnom perverznjaku sa pedofilskim sklonostima, njegovi branioci\nsu ga predstavljali kao žrtvu na meti izmišljenih optužbi dečaka i njegove majke, odlučnih da se tako obogate.\nNakon proglašenja odluke, službenik suda je pročitao i saopštenje porotnika u kome se kaže da su tokom sudjenja "osećali težinu pogleda sveta na svojim plećima" i zamolili da im se omogući da se vrate svojim privatnim zivotima "onako anonimno kako su i došli".\nMajkl Džekson je nakon što je saslušao čitanje presude napustio sudnicu i držeći ruku\nna srcu slao poljupce okupljenim obožavaocima.\nDŽekson je 1993. nakon optužbi za zlostavljanje maloletnika, sudskim poravnanjem u građanskoj parnici rešio spor sa porodicom koja ga je tužila.\nJedna od najvećih pop zvezda današnjice, popularnost je stekao još kao dečak nastupajući u porodičnom sastavu "Jackson Five". Tokom izuzetne solo-karije, 1982. objavio je album "Thriller" - najprodavaniju ploču svih vremena.


NovaEnergija.net » Microsoft investira u srpski proizvod Frame: „Uradili su ono što mi nismo uspeli!” Microsoft investira u srpski proizvod Frame: „Uradili su ono što mi nismo uspeli!” – NovaEnergija.net\nwritten by Jelena Jovičić May 18, 2017\nFrame, kompanija koja omogućava mnogim svetskim organizacijama prebacivanje desktop aplikacija i softverskih alata u cloud, dobila je danas novu investiciju vrednu $16 miliona dolara. Među investitorima se nalazi i Microsoft, najveća softverska kompanija na svetu.\nFrame u Srbiji ima razvojne timove u Nišu i Beogradu sa više od 30 ljudi, a iskoristiće nova sredstva za zapošljavanje softverskih inženjera, kao i za proširenje prodaje i marketinga, naročito u Evropi i Aziji. Frame koristi cloud infrastrukturu Microsoft-a (Azure) i Amazon-a (AWS). Tokom poslednjih 5 godina, neke od najpoznatijih svetskih firmi, kao što su Adobe, Autodesk, HP i Siemens, počele su da koriste Frame za distribuciju aplikacija preko cloud-a.\nNagraj Kashyap, jedan od potpredsednika Microsoft-a, izjavio je da je impresioniran onim što je video u toku dosadašnje saradnje:\n„Frame omogućava milionima Windows aplikacija, ali i stotinama miliona korisnika direktan put do pouzdanog i bezbednog IT okruženja. Koristeći Microsoft-ov cloud, Frame nudi neprevaziđene mogućnosti firmama širom sveta, zbog čega smo i odlučili da investiramo i da zajedno radimo na proširenju kapaciteta”.\nMicrosoft investira u srpski proizvod Frame: „Uradili su ono što mi nismo uspeli!” was last modified: May 17th, 2017 by Jelena Jovičić


Uprava kluba izuzetno je zadovoljna dosadašnjim rezultatima Naise, pa su očekivanja, da će uspešni niz biti nastavljen i na utakmici sa Medicinarom iz Šapca. Šapčanke su nezgodna ekipa, pa šef Stručnog štaba Svetislav Jovanović poziva na punu mobilnost.\nI trener Jovanović i „mozak“ ekipe Katarina Radović smatraju da u ovom trenutku Naisa ima kvalitet da savlada velikog rivala. U tim se vraća kružni napadač Katarina Bojičić, koja je preskočila prethodna dva duela zbog neugodne povrede. Punu podršku ekipi pružili su i čelnici kluba na čelu sa predsednikom Milošem Stojanovićem koji su i prisustvovali konferenciji za novinare.\nUtakmica ša Medicinarom igra se u hali „Čair“ u sredu 24.10.2018.godine u 20,00 sati, a iz kluba svi apeluju na publiku da dođe u što većem broju kako bi uz podršku sa tribina Naisa stigla i do četvrte uzastopne pobede!


Dragan Čović o rezervnom sastavu policije Republike Srpske - Bportal.ba - Najvažnije vijesti iz BiH\nPredsjednik HDZ-a BiH Dragan Čović kazao je da “treba izbjeći destruktivan pristup i vojne konotacije kada je riječ o rezervnom sastavu policije Republike Srpske, već pratiti evropske sigurnosne standarde u vezi sa brojem policajaca”.\nČović je naveo da, kada je riječ o formiranju rezervnog sastava policije u Republici Srpskoj, “ne treba stavljati policijske strukture u kontekst neke suprostavljenosti ili takmičenja”.\nOn je za zagrebački “Večernji list”, izdanje za BiH, rekao da evropske sigurnosne standarde treba pratiti i kada je riječ o svim ostalim aspektima policijskog djelovanja.\n– U Federaciji BiH kantoni imaju relativnu autonomiju odlučivanja o tim pitanjima, tako da nema puno prostora za FBiH da se bavi tim pitanjima, već isključivo u svrhu politizacije i opet neke vrste bošnjačkog takmičenja u domoljublju – smatra Čović.\nGovoreći o formiranju vlasti na niovu BiH, Čović je ocijenio da se ta uslovljavanja odnose na neke druge kalkulacije izvan Vijeća ministara i nastojanja da se ojača pozicija na nekim drugim nivoima, te izvuku dodatni ustupci što je neopravdano, nelogično i kontraproduktivno.\n– Izgubljeno je dragocjeno vrijeme koje smo mogli da posvetimo izmjenama Izbornog zakona i reformama. Mislim da je cilj bošnjačke strane da se ovi procesi odugovlače kako bi se i ovaj put izbjeglo rješavanje ovih pitanja. Naravno da to nećemo dopustiti – poručio je Čović, prenosi Srna.\nOn je ocijenio da “postoji više razloga zašto bošnjacima predstavlja problem višegodišnja borba Hrvata za ravnopravnost, te da su s tim u vezi i pokušaji revizionizma koji se naslanjaju na određene odluke OHR-a koji je nametnutim odlukama podsticao unitarističke tendencije”.\nČović kaže i da su uprkos značajnom političkom odupiranju, prvenstveno značajnog dijela bošnjačke političke scene, napravljeni istorijski koraci na putu ka EU.\nOznačeno: dragan čović, rezervi sastav polkicije rs\nPopunjavanje Doma naroda: Članovi CIK-a odlučili prekršiti Ustav FBiH\nOdržana je sjednica Centralne izborne komisije (CIK) BiH, na kojoj su kao četvrta tačka dnevnog reda razmatrana moguća rješenja za popunjavanje Doma naroda Parlamenta FBiH. Članovi CIK-a su na današnjoj sjednici najprije razmatrali da li je potrebno donositi podzakonske akte kojima će se definirati raspodjela mandata u Domu naroda. Nakon rasprave su se usaglasili da […]\nJoe Biden je prvi strani političar koji je Miloševića nazvao ratnim zločincem!


Polovni Aveling Barford transportna vozila oglasi za prodaju - Mascus Srbija\nNalazite se ovde: Mascus Srbija > Transportna vozila > Aveling Barford\nPolovna Aveling Barford transportna vozila na prodaju\nOvo su rezultati pretrage polovnih Aveling Barford transportna vozila mašina koje su za prodaju. Aveling Barford transportna vozila oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Aveling Barford transportna vozila u Brend sekciji.\nOvde je kompletna lista polovnih Aveling Barford transportna vozila za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Aveling Barford transportna vozila koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Aveling Barford transportna vozila koje Vas interesuju.


RTCG - Radio Televizija Crne Gore - Nacionalni javni servis :: Ekonomija :: Vlada da sagleda mogućnost ograničavanja maloprodajnih cijena\nCEZAP PREDLAŽE 26. 03. 2020. 17:39 >> 17:36 0\nVlada da sagleda mogućnost ograničavanja maloprodajnih cijena\nCentar za zaštitu potrošača (CEZAP) predložio je Vladi da sagleda mogućnost ograničavanja maloprodajnih cijena i usvajanja normi ponašanja isporučioca električne energije i pružaoca telekomunikacionih, internet, kablovskih i komunalnih usluga, čime bi se značajno relaksirao najugroženiji dio populacije.\n„Dok traju mjere za suzbijanje pandemije koronavirusa, molimo da sagledate mogućnost i inicirate donošenje uredbe sa zakonskom snagom, kojom biste na crnogorskom tržištu električne energije, telekomunikacionih, internet, kablovskih i komunalnih usluga propisali obavezujuće maloprodajne cijene usluga“, navodi se u saopštenju CEZAP-a.\nOni su objasnili da se radi o uslugama od fundamentalnog značaja za biološki i intelektualni opstanak crnogorskih građana.\nIz CEZAP-a su predložili da se maloprodajne cijene definišu za period od 1. marta do posljednjeg dana mjeseca u kojem Vlada proglasi prestanak pandemije koronavirusa u Crnoj Gori.\nOni smatraju da bi cijene električne energije isporučene u navedenom periodu trebalo da se limitiraju na 50 odsto cijene po kojoj jedan kilovat sat (KWh) isporučivan potrošačima u višoj tarifi 1. marta, za potrošače iz kategorije domaćinstva, 24 sata, sedam dana u sedmici.\nKada je riječ o telekomunikacionim uslugama, CEZAP predlaže da SMS usluge u okviru Crne Gore, kao i pozivi za građane u okviru iste mobilne ili fiksne mreže budu besplatne, a da se pozivi ka drugim mobilnim i fiksnim mrežama limitiraju na tri centa po minutu, sa obračunskim periodom od 15 sekundi.\n„Pozivi prema inostranstvu ostaju prema ugovorenim cijenama. Cjelokupni iznos pretplate na paket, za kategoriju građana, ima se računati za plaćanje usluga poziva ka drugim mrežama u Crnoj Gori“, naveli su iz CEZAP-a.\nPredlažu da se mobilni internet u obimu od pet gigabajta (GB) bude dostupan besplatno svim mobilnim korisnicima u Crnoj Gori, za korisnike iz kategorije građana, a za svaku dopunu od pet GB se doplaćuje jedan EUR.\n„Prepaid korisnici su u cilju korišćenja navedenih usluga obavezni da obave minimalnu mjesečnu uplatu od dva EUR, kako bi mogli koristiti navedene usluge u propisanom obimu“, objasnili su iz CEZAP-a.\nTakođe, smatraju da bi cijene usluga kablovskih operatora trebale da se pružaju po cijenama 50 odsto nižim od onih koje su bile fakturisane pretplatniku 1. marta. Cijene vode za građane bi, prema njihovim riječima, trebalo limitirati na 50 odsto one po kojoj je kubik vode isporučivan potrošačima 1. marta.\nCEZAP predlaže i da se cijene odvoza smeća za građane limitiraju na 50 odsto iznosa koji je fakturisan za te usluge na 1. mart.\nOni su poručili Vladi i da usvoji norme kojim bi se potrošači koji su u prethodnom periodu isključeni sa mreže, po osnovu duga za isporučenu električnu energiju, telekomunikacione i kablovske usluge i isporuku vode, u periodu ne dužem od sedam dana od proglašenja mjera, ponovo uključe dok traju mjere Vlade.\nCEZAP smatra da nijedan potrošač ne smije biti isključen sa elektroenergetske, telekomunikacione, kablovske ili vodovodne mreže, niti uskraćen za usluge odvoza smeća, bez obzira na visinu duga za konkretnu uslugu.\n„U navedenom periodu protiv potrošača se neće pokretati postupak javnog izvršenja po osnovu duga nastalog po osnovu pružanja specificiranih usluga“, rekli su iz CEZAP-a.\nOni su predložili i da se dug po osnovu neplaćenih računa za električnu energiju, usluge telekomunikacionih i kablovskih operatora, vodu i odvoz smeća za period od 1. marta do prestanka pandemije, potrošačima koji ne budu mogli da ga plate fakturisati u 24 jednake mjesečne rate, bez obračuna zatezne ili bilo koje druge kamate.\n„Potrošači po osnovu tog duga ne mogu biti isključeni sa elektroenergetske, kablovske, telekomunikacione i vodovodne mreže, niti uskraćen za odvoz smeća“, kazali su iz CEZAP-a.\nOni su pozvali premijera Duška Markovića da još jednom sagleda mogućnost da se, osim moratorijuma na otplatu glavnice duga za kredit, uspostavi i moratorijum na obračun kamate.\n„Predložili bismo da se taj moratorijum uspostavi za sve subjekte, kako građane, tako i preduzeća. Ne sporimo legalitet odluke bankara, ali ovo je, čini nam se, vrijeme kad legitimitet mora da ima prednost, a priznaćete da obračun kamate na kašnjenje u isplati duga nije legitimna mjera u trenutnoj situaciji“, saopštili su predstavnici CEZAP-a.


Uređaj za detekciju elektrolučnog pražnjenja za smanjenje električnog bezbednosnog rizika kompanije Eaton - Automatika.rs\nNaslovna Vesti Novi proizvodi Uređaj za detekciju elektrolučnog pražnjenja za smanjenje električnog bezbednosnog rizika kompanije Eaton\nUređaj za detekciju elektrolučnog pražnjenja za smanjenje električnog bezbednosnog rizika kompanije Eaton\nKompanija Eaton je predstavila uređaj za detekciju električnog luka – Arc Fault Detection Device ‒ AFDD za zaštitu ljudi i imovine od požara koje izazivaju pojave električnog luka. Novi uređaj kompanije za upravljanje energijom detektuje tragove visoke frekvencije u električnom kolu, a koji ukazuju na skorašnju pojavu električnog luka i aktiviraju okidač automatskog prekidača radi eliminisanja rizika.\nPored mogućnosti detekcije elektrolučnog pražnjenja, novi uređaj sadrži i zaštitu od rezidualne struje (FID sklopka), preopterećenja i kratkog spoja kako bi ponudio sveobuhvatno rešenje koje je ekonomično, kompatibilno, otporno, pouzdano i jednostavno za instalaciju. Očekuje se da će uređaj privući posebnu pažnju u delu stambene izgradnje, uključujući objekte sa većim brojem stanara kao što su domovi za stara lica i utočišta za nezbrinute, gde bi posledice elektrolučnog pražnjenja mogle biti katastrofalne.\nAleksandar Jelenig, menadžer marketinga za proizvode u kompaniji Eaton, izjavio je: ”Posledice elektrolučnog pražnjenja mogu biti ozbiljne za sve zgrade, a naročito u stambenim objektima s mnogo stanara, gde bi veliki broj ljudi mogao da bude ugrožen veoma brzo. Uređaj za detekciju elektrolučnog pražnjenja koji predstavljamo smanjuje rizik detekcijom abnormalnih signala i odzivom na njih. Što je još važnije, on to radi sa visokim stepenom preciznosti u cilju drastičnog smanjenja nepotrebnih isključivanja.”\nElektrolučna pražnjenja, koja obično aktiviraju oštećeni kablovi, utikači ili terminali, predstavljaju neposrednu opasnost za ljude u blizini jer dovode do oštećenja električne infrastrukture i mogu lako da izazovu požar. Procenjuje se da je najmanje 25 posto požara prouzrokovano nestankom struje izazvanim elektrolučnim pražnjenjem.\nBezbedna i brza detekcija elektrolučnog pražnjenja je od suštinske važnosti, a konvencionalne FID sklopke i minijaturne sklopke (MCB) obično nisu u stanju da detektuju te električne lukove.\nUređaj AFDD kompanije Eaton nudi brzu detekciju uz visoku preciznost, što je neophodno za svođenje nepotrebnih isključivanja na najmanju meru. Uređaj je projektovan da precizno razlikuje stvarni rizik od drugih visokofrekventnih signala koji se obično javljaju u kućnim okruženjima. Da bi se dodatno poboljšao kvalitet detekcije, Eaton preporučuje da se uređaji postavljaju blizu mogućih izvora električnog luka. Pored toga, test preslušavanja garantuje aktiviranje uređaja AFDD kada se detektuje odgovarajući signal.\nGlobalni zahtevi za uređaje AFDD zvanično su uspostavljeni prvi put 2013. godine, kada je Međunarodna elektrotehnička komisija uvela standard IEC 62606. Standard predviđa da uređaji AFDD treba da se aktiviraju prilikom detekcije svakog luka od 100 džula ili više i da bi, za veoma visoke struje električnog luka, do aktiviranja trebalo da dođe u roku od 120 milisekundi od detekcije.\nAFDD je najnoviji dodatak portfoliju proizvoda kompanije Eaton projektovan za smanjenje rizika povezanih sa elektrolučnim pražnjenjima. Ovi proizvodi čine deo širokog spektra bezbednosnih tehnologija koje je projektovala kompanija Eaton radi zaštite ljudi, imovine i svog ugleda, istovremeno obezbeđujući da smetnje za aktivnosti stanara budu minimalne.\nPrethodni tekstKako sakriti pogled profesora\nSledeći tekstFID sklopka – Zaštitni uređaj diferencijalne struje\nSignali mobilnih telefona pomažu u kontroli gužve u saobraćaju


GPSMAP uređaj GARMIN 76Cx : Navigacija za brodove - Beograd Srbija\npočetna GPS uređaji i navigacija Navigacija za jahte i čamce GPSMAP uređaj GARMIN 76Cx\nRučni, plivajući GPS prijemnik sa kolor ekranom i mogućnošću spoljnjeg priključenja napajanja, kabel za računar. U kompletu je osnovna karta koja se može dopunjavati sa rutabilnim City Select kartama\nRučni, plivajući GPS prijemnik sa kolor ekranom i mogućnošću spoljnjeg priključenja napajanja, kabel za računar (USB). U kompletu je osnovna karta koja se može dopunjavati sa rutabilnim City Select kartama.\nRezolucija displeja: 160x240\nLinije kretanja: 1.000\nPutevi / Rute: 50\nBroj tačaka na putu: 10.000\nBaterije: 30ur (2xAA)\nKartografija: BlueChart, MapSorce\nMemorija: 115 MB\nZnačajnosti: USB priklop, "turn by turn" navigacija\n18 od 48 posetilaca smatraju ovaj komentar korisnim:\nČlan sam planinarskog društva i često koristim ovaj uredjaj. Unos maršrute je krajnje pojednostavljen, skidanje tragova i prenos na računar mi je od velike koristi jer ih mogu razmenjivati sa drugim korisnicima.\nSadržaj paketa\t GPS 76 76Cx uređaj, 128MB TransFlash (MicroSD) kartica, PC USB kabl, Kratko uputstvo, Detaljno uputstvo, Prevod uputstva, Traka za nošenje oko ruke, Klipsa za kaiš, Trip & Waypoint manager softver


FoNet portal :: Pretraga / tagId=30404\nTag: crvena zvezda, Pogodaka: 69\nZvezda-Partizan u finalu\nCrvena zvezda i Partizan igraće u finalu Kupa Srbije 26. maja nakon što su danas u polufinalnim utakmicama crveno-beli pobedili Novi Pazar sa 8:0 (5:0), a crno-beli trijumfovali u meču sa Vojvodinom rezultatom 2:1 (2:0).\nVečiti derbi bez golova\nU 167. večitom derbiju odigranom u okviru prvog kola plej-ofa Superlige Crvena zvezda i Partizan odigrali su bez golova.\nCrvena zvezda bez četvrtfinala\nFudbaleri Crvene zvezde nisu se plasirali u četvrtfinale Lige Evrope iako su večeras na stadionu "Rajko Mitić" u revanšu savladali Glazgov Rendžerse sa 2:1 (1:0).\nFudbaleri Crvene zvezde završili su prvo poluvreme revanš utakmice osmine finala Lige Evrope vođstvom od 1:0 protiv Rendžersa iz Glazgova.\nSnažna podrška Rendžersu\nUoči večerašnje revanš utakmice osmine finala Lige Evrope između fudbalera Crvene zvezde i Rendžersa, navijači britanskog kluba pripremali su se da podrže svoj klub i u Knez Mihailovoj, jednoj od strancima omiljenih ulica u Beogradu.\nU prvoj utakmici osmine finala Lige Evrope fudbaleri Crvene zvezde izgubili su večeras u Glazgovu od Rendžersa sa 3:0 (2:0), čime su šanse da se plasiraju u četvrtfinale sveli na minimum.\nZvezda bolja od Makabija\nKošarkaši Crvene zvezde pobedili su večeras u Beogradu u 29. kolu Evrolige Makabi sa 84:77 (24:10, 18:29, 23:21, 19:17) i probili su se na sedmo mesto, sa velikim izgledima da se plasiraju u četvrtfinale.\nKošarkaši Crvene Zvezde savladali su u utorak u završnici utakmice 20. kola Evrolige Real Madrid sa 65:62 (16:15, 19:13, 8:14, 22:20), kada je najkorisniji igrač bio Dejan Davidovac, sa pet realizovanih penala u samom finišu i jednako dobrom odbranom.\nU utakmici 26. kola Evrolige, košarkaši Crvene zvezde pobedili su na gostovanju u Kazanju ekipu Uniksa sa 84:77 (22:11, 21:32, 20:22, 21:12) i revanširali se za poraz koji su doživeli u Beogradu.


Zaharova o Donjecku: Ovo je sramota za savremenu Evropu - Sputnjik Srbija\n08:52 03.02.2017 (osveženo 21:39 12.09.2017) Preuzmite kraći link\nMoskva smatra varvarskim činom granatiranje Donjecka od strane ukrajinskih oružanih snaga, te akcije narušavaju međunarodne obaveze Kijeva, izjavila je portparolka Ministarstva spoljnih poslova Rusije Marija Zaharova na nedeljnom brifingu o aktuelnim pitanjima međunarodnih odnosa i spoljne politike.\nKomentarišući situaciju u Ukrajini, Zaharova je rekla da „svojim postupcima Kijev ne samo što je prekršio Ženevsku konvenciju, već je prekršio i sve moralne norme uopšte.\n„Samo vandali mogu da bombarduju grad koji spava i ubijaju nevine ljude“, rekla je Zaharova.\nUkrajinske oružane snage u Donjecku koriste sisteme koji su zabranjeni u okviru Minskih sporazuma, dodala je ona.\n„Bombardovanje teškom artiljerijom — zar je to dokaz Kijeva o jedinstvu zemlje?“, rekla je Zaharova.\n„Danas Kijev ne samo što ne izražava nikakvu zabrinutost zbog novog razvoja krize, već se besramno razmeće svojim akcijama u Donbasu, koristeći za to OEBS“, dodala je ona.\nZaharova je istakla da čitav svet, koji je pratio tviter nalog koji navodno pripada devojčici iz Alepa, sada ignoriše akcije Kijeva u Donbasu.\n„Ovo je sramota za savremenu Evropu!“, rekla je Zaharova i podsetila da je Ukrajina godinama pod zaštitom zapadnih partnera.\nZaharova je izjavila da je u noći 3. februara „Donjeck pretrpeo ogroman raketni napad oružanih snaga Ukrajine, stambena područja su pretrpela desetine napada iz teškog oružja velikog kalibra, uključujući i raketne sisteme ’Uragan‘ i ’Grad‘, nekoliko civila je poginulo, a među ranjenima su i deca“.\nKomentarišući položaj novinara u Donjecku Zaharova je izjavila:\n„Duboko smo zabrinuti zbog bezbednosti novinara u tom regionu. Smatramo da je ovaj incident grubo kršenje međunarodnog humanitarnog prava i međunarodnih standarda.“\nU utorak se nekoliko ruskih novinara, među kojima i dopisnik RT, predstavnici NTV, „Lajfa“ i drugih medija, našlo na udaru artiljerijske vatre ukrajinskih oružanih snaga u regionu Donjecka.\nNedopustivo odlaganje međusirijskih pregovora u Ženevi\nMoskva smatra neprihvatljivim odlaganje održavanja međusirijskih razgovora u Ženevi, izjavila je Zaharova.\n„Mi potpuno podržavamo snažnu posvećenost specijalnog izaslanika UN za Siriju Stafana de Misture za što skoriji nastavak međusirijskih kontakata u Ženevi. Smatramo da su neprihvatljivi pokušaji njihovog odlaganja“, rekla je ona.\nNastavak međusirijskih pregovora pod okriljem UN odloženo je sa početka meseca na 20. februar. Rusija je na razgovorima u Astani predala sirijskoj opoziciji predloge za nacrt ustava. Ranije je ministar spoljnih poslova Rusije Sergej Lavrov istakao da je Rusija na taj način otvorila raspravu o sadržaju osnovnog zakona.\nRusija spremna da pošalje specijaliste za dešifrovanje podataka o MH17\nPortparolka Ministarstva spoljnjih poslova je na konferenciji rekla da je Rusija spremna da pošalje stručnjake i opremu za dešifrovanje podataka sa radara o avionu „boing“ koji se srušio u oblasti Donbasa.\n„Rusija će rado pružiti pomoć u ljudstvu i opremi“, izjavila je Zaharova.\nRanije je zamenik direktora Federalne agencije za vazdušni saobraćaj Oleg Storčevoj komentarisao izveštaje da Holandija nije uspela da dešifruje podatke sa radara koje je dostavila Rusija i izjavio da je iznenađen činjenicom da je to saznao iz medija.\nPutnički avion „boing 777“ malezijske kompanije na letu MH17 od Amsterdama do Kuala Lumpur srušio se 17. jula 2014. godine na istoku Donjecke oblasti. U nesreći su poginuli 283 putnika i 15 članova posade.\nO progonu ruskih medija u Velikoj Britaniji\nZaharova je na konferenciji govorila i o progonu ruskih medija u Velikoj Britaniji.\n„Što se tiče ruskih medija jednostavno je počeo progon. Pogledajte šta se dešava sa ’Rusijom sevodnja‘. Svakog meseca se dešavaju potraživanja odgovarajućih struktura, opasnost od zatvaranja, poslednjih nekoliko meseci čitav svet se bavio time da li će blokirati njihove račune“, rekla je Zaharova.\nOsim toga, ona je precizirala da Rusija ne deli novinare na „dobre“ i „loše“. Zaharova je takođe istakla da Rusija ne ukida vize i ne povlači akreditacije novinarima zbog nečega što bi moglo da bude pristrasno.\nRanije je britanski ministar odbrane Majkl Falon izjavio da je potrebno da se „pozovu na odgovornost informativni servisi kao što su RT i Sputnjik.\nMoskva za saradnju sa SAD u borbi protiv terorizma\nMoskva polazi od neophodnosti saradnje sa SAD u borbi protiv terorizma, rekla je portparolka Ministarstva spoljnih poslova Rusije.\n„Više puta smo govorili da polazimo od neophodnosti saradnje sa Sjedinjenim Američkim Državama po pitanju borbe protiv terorizma“, istakla je ona.\nOna tvrdi da je to globalni stav Rusije, bez obzira na promenu američke administracije.\n„Primetili smo nameru nove američke vlade, novog predsednika da ovaj aspekt međunarodnih odnosa saradnje sa partnerima bude prioritet. To samo možemo da pohvalimo i da sa svoje strane učinimo sve da takva saradnja sa SAD bude obnovljena“, dodala je Zaharova.


Kurdistan nakon referenduma\nDana 25. septembra vlasti Iračkog Kurdistana sprovele su referendum o nezavisnosti ove autonomne regije, na kojem se čak 93% građana opredelilo za samostalnost. Iako Irački Kurdistan u mnogome podseća na samostalnu državu unutar Iraka, dugo planirani referendum o nezavisnosti bio je odlagan dok nije oslobođena oblast Mosula i time otklonjena pretnja tzv. Islamske države.\nMeđutim, dešavanja koja su usledila, do daljnjeg su odložila zvanično proglašenje nezavisnosti ovog entiteta, koji široku autonomiju uživa još od 1992. godine, kada su nakon operacije „Pustinjska oluja“, irački Kurdi stekli visok stepen samostalnosti u odnosu na Bagdad, a sve uz podršku Sjedinjenih Američkih Država.\nPored iračkih vlasti, koje su odbacile rezultate referenduma, sličan stav zauzeli su i susedni Iran, kao i Turska, države u kojima živi veliki broj Kurda i koje s pravom strahuju od formiranja nezavisnog Kurdistana, koji bi za mnoge predstavljao Pijemont kurdskog ujedinjenja.\nNeposredno nakon referenduma, iračka armija je zauzela naftom bogatu oblast Kirkuka i krenula da uspostavlja kontrolu nad graničnim prelazima, što predstavlja ozbiljan udarac za vlasti u Erbilu. Pitanje nafte i gasa će u velikoj meri opredeliti političku budućnost Iračkog Kurdistana, imajući u vidu značajan obim trgovine Erbila sa Ankarom i Teheranom, ali i velika ulaganja ruskih kompanija u taj sektor. Za sada, nafta uprkos oštroj retorici nastavlja da teče u pravcu Turske.\nVlasti u Erbilu su odlaganjem referenduma o nezavisnosti, dok se ne okonča borba protiv tzv. Islamske države, izgubile pozitivan zamajac koji ih je od 2014. godine pratio, uz imidž najefikasnijih boraca u ratu sa džihadistima. Pritisnuti teretom velikih očekivanja građana, kao i brojnim ekonomskim teškoćama, upustili su se u rizičnu igru, koja je okončana po njih nepovoljnim ishodom. Iako je i sam Masud Barzani, donedavno predsednik Iračkog Kurdistana, više puta naglašavao da referendum ne predstavlja cilj sam po sebi, već sredstvo koje može, ali ne mora biti upotrebljeno u borbi za sticanje pune državne nezavisnosti, tražeći pritom otvaranje pregovora sa Bagdadom uz posredovanje Vašingtona, odsustvo očekivane reakcije u SAD-u ga je ostavilo bez boljih opcija.\nBrz i po interese Iračkog Kurdistana katastrofalan gubitak Kirkuka, otvorio je neke stare rane unutar kurdske zajednice, prevashodno po linijama političke podele na dve najveće stranke: Kurdsku demokratsku partiju (KDP), kojom dominira porodica Barzani; i Patriotsku uniju Kurdistana (PUK), predvođenu članovima porodice Talabani. Koliko je ta podela duboka, najbolje govori to što su pripadnici ovih partija tokom 90-ih vodili i unutar-kurdski građanski rat, koji je odneo više hiljada života i zaustavljen je tek nakon intervencije Vašingtona.\nBarzanijeva KDP većinski kontroliše severne delove Iračkog Kurdistana i neguje dobre odnose sa Turskom, koja joj je pak naklonjena zbog trgovinskih interesa, ali i postojanja zajedničkog neprijatelja u vidu terorističke Radničke partije Kurdistana (PKK), dok PUK kontroliše južne predele sa centrom u gradu Sulejmaniji i ima tradicionalno razvijene veze sa Iranom, pa i sa PKK.\nFunkcioneri KDP su uputili oštre optužbe na račun PUK, tvrdnjom da su se borci pod njihovom kontrolom bez borbe povukli pred iračkim snagama u okolini Kirkuka. U prilog tome se spominju i susreti Bafela Talabanija, sina nedavno preminulog lidera PUK Džalala Talabanija, sa komandantom Jerusalimskih brigada Iranske revolucionarne garde, generalom Kasimom Sulejmanijem, koji je navodno posredovao dogovoru o mirnom povlačenju pešmergi pred naletom iračke armije i šiitskih dobrovoljaca na Kirkuk.\nSuočen sa gubitkom Kirkuka i blokadom granica od strane Ankare i Teherana, Masud Barzani je mesec dana nakon referenduma odlučio da posle 12 godina odstupi sa mesta predsednika, odnosno da ne produži svoj predsednički mandat, što je u više navrata činio još od 2013. godine. Ipak, glavne poluge vlasti su ostale pod kontrolom njegove familije, budući da se na funkciji premijera nalazi njegov sinovac Nečirvan Barzani.\nPost-referendumska dešavanja su osnažila poziciju Bagdada i vlade Hajdera al Abadija, kao i Irana koji na nju ima značajan uticaj. Dovela su takođe i do zbližavanja tradicionalnih rivala u Ankari i Teheranu, koji su našli zajednički interes u sprečavanju formiranja nezavisne države Kurda, kao i na drugim žarištima Bliskog istoka, poput diplomatske krize koja se vodi oko Katara.\nVlastima u Erbilu preostaje da se pomire sa gubitkom Kirkuka koji su do skoro kontrolisale i da se vrate pregovorima sa Bagdadom, kojim bi se barem održala ekonomska stabilnost regiona suočenog sa ogromnim izazovima na tom planu. Dovoljno je reći da plate pripadnicima oružanih snaga, pešmergama, nisu isplaćivane punih godinu dana, a da stvar nije mnogo bolja ni kad je u pitanju administrativni aparat. Biće neophodno nastaviti i trgovinsku razmenu sa Turskom, koja kupuje ili transportuje najveći deo kurdske nafte, dok se hrana i roba široke potrošnje velikim delom na područje Iračkog Kurdistana uvozi iz Turske.\nBudućnost Iračkog Kurdistana biće rešavana u kontekstu šireg kurdskog problema, koji u svom opsegu uključuje kako Irak, tako i Siriju, Tursku i Iran. Izuzev formiranja nezavisne države što Ankara i Teheran svakako neće dozvoliti, ostaje prostor za ekonomsko snaženje postojeće autonomne regije, uz uslov da se zadrži distanca u odnosu na terorističku PKK i njoj bliske snage sirijskih Kurda. Budući da se osim Izraela niko od tradicionalnih proponenata kurdskih aspiracija nije svrstao na stranu Erbila tokom post-referendumske krize, uključujući tu i SAD, Irački Kurdistan će svoje mesto pod suncem morati da pronađe u dogovoru sa vlastima u Bagdadu, uz dogovor sa neposrednim susedima, a vekovni san o nacionalnoj državi Kurda ostaviti za neko drugo vreme.


Jedno je kad hapse Dudakovića, a drugo kada hapse Srbe - Sputnjik Srbija\n12:17 08 Maj 2021\n07:25 30.04.2018 Preuzmite kraći link\nPredsednik Republike Srpske Milorad Dodik izjavio je danas da puštanje Atifa Dudakovića na slobodu pokazuje kolika je farsa pravosuđe u BiH.\nDodik je to rekao povodom odluke Suda BiH da ratnog komandanta Petog korpusa takozvane Armije BiH Atifa Dudakovića i još 12 pripadnika tog korpusa pusti da se brane sa slobode, prenosi RTRS.\n„Ovo najbolje pokazuje kolika je farsa pravosuđe na nivou BiH i BiH u celini. Za egzaktne i potvrđene dokaze, Sud BiH nije smeo da presudi jer se boji muslimanske javnosti i bio bi izložen strašnim pritiscima“, rekao je Dodik.\nPrema njegovim rečima, Dudaković je nakon hapšenja doveden pred Sud, gde mu je dozvoljeno da drži politički skup, što je značilo da će odmah biti i pušten na slobodu.\nDodik je ocenio da je sasvim drugi slučaj kada su Srbi hapšeni u vezi sa ratnim zločinima i dovođeni u ponižavajuće okolnosti, a sa Dudakovićem je bilo sasvim suprotno.\n„Jasno je da su pravosudni organi BiH pod stalnim pritiskom i uticajem bošnjačkih političkih i verskih elita, koje kompromitujući tužioce i sudije koji rade na ovakvim predmetima obično izdejstvuju ili oslobađajuću presudu ili neprocesiranje“, rekao je Dodik.\nKako je kazao, ovom odlukom je Sud BiH potvrdio ono što je on rekao kada je Dudaković uhapšen — da nije optimista, jer im je bilo potrebno čak 12 godina da ga identifikuju na video-snimku, kao i da je to jasna poruka Srbima i Republici Srpskoj, i još jedan dokaz zašto ne postoji poverenje u pravosuđe na nivou BiH.\nSud BiH, Tužilaštvo BiH, Atif Dudaković, Milorad Dodik, Republika Srpska, Bosna i Hercegovina


Usklađivanje zakona sa legislativom EU ključni za regulisanje sektora gasa u BiH - Index.ba\nNaslovnica Ekonomija Usklađivanje zakona sa legislativom EU ključni za regulisanje sektora gasa u BiH\nUsklađivanje državnog i entitetskih zakona sa legislativom Evropske unije ključni je korak ka regulisanju sektora gasa u Bosni i Hercegovini, zaključak je konferencije Sigurnost snabdijevanja gasom u Bosni i Hercegovini koja je početkom sedmice održana na Jahorini u organizaciji USAID-ovog projekta Investiranje u sektor energije.\nDirektor projekta Investiranje u sektor energije (USAID EIA), Ognjen Marković, istakao je da su na konferenciji vođeni veoma konstruktivni razgovori i da se samo takvom komunikacijom može doći do kvalitetnih rješenja za regulisanje sektora gasa.\n“Sve diskusije koje smo vodili na konferenciji ugradit ćemo u prijedloge izvještaja koji trenutno pripremamo, a koji se tiče potencijalnih pravaca razvoja gasne mreže u regionu i Bosni i Hercegovini, primarne legislative, tarifne metodologije i slično. Želimo sa svim relevantnim akterima usaglasiti ovaj izvještaj i tako dobiti jedinstven dokument koji može biti vodilja u budućnosti”, naveo je Marković te dodao da regulisan sektor gasa ujedno otvara i mogućnost novih investicija.\n“Usklađivanje regulativa je ujedno i obaveza Bosne i Hercegovine koju nalaže Treći energetski paket EU. Neispunjavanje ove obaveze podrazumijeva onemogućen pristup novcu iz EU fondova”, kazao je Marković.\nProjekat Investiranje u sektor energije (USAID EIA) pokrenut je s misijom podrške razvoja energetskog sektora u BiH koji ima ključni značaj za pristupanje Bosne i Hercegovine Evropskoj uniji.\nU okviru projekta, do sada su realizirani događaji od vitalnog značaja za reformu energetskog sektora u Bosni i Hercegovini, a jedan od njih je i Energetski samit koji se već četiri godine održava u Neumu.\nPrethodni članakFrancuska: Grom ubio jednu osobu, bez struje 136.000 domaćinstava\nNaredni članakU toku akcija Granica: Pretresi na 13 lokacija, meta 12 osoba


ZAOŠTRAVA SE: 44 američke države izabrale stranu u obračunu oko izbora - WebTribune\nHome/U FOKUSU/ZAOŠTRAVA SE: 44 američke države izabrale stranu u obračunu oko izbora\nZAOŠTRAVA SE: 44 američke države izabrale stranu u obračunu oko izbora\n11. децембра 2020.\tU FOKUSU Ostavite komentar\nNakon što je 18 država pod vođstvom republikanaca podržalo saveznu američku državu Teksas u osporavanju izbora u četiri „kolebljive“ države, 22 predvođene demokratama stale su na stranu optuženih, dok društveni mediji bruje o drugom američkom „građanskom ratu“.\nU četvrtak je došlo do naleta aktivnosti u dokumentu 22O155 američkog Vrhovnog suda – Mičigen, Džordžija, Pensilvanija i Viskonsin odgovorili su na tužbu Teksasa, Ohajo je podneo zagonetni podnesak koji navodno ne podržava nijednu stranu, a brojni zvaničnici su pokušali da se pridruže slučaju. Sve se to odigralo pre nego što su države pod vođstvom demokrata podnele svoj podnesak o podršci optuženima.\nDržavni tužilac Teksasa Ken Pakston zatražio je od suda da blokira zasedanje elektora iz četiri „kolebljive“ države, tvrdeći da su one uzurpirale autoritet koji Ustav daje zakonodavcima i promenile izborna pravila čineči ih otvorenim za prevare.\nPredsednik SAD Donald Tramp, koji i sam želi da se pridruži teksaškoj tužbi, požalio se da su četiri države nepropisno proglasile demokratu Džoa Bajdena pobednikom.\nIako su četiri države odgovorile na tužbu u predviđenom roku, države pod vođstvom demokrata mobilisale su trupe u svoju odbranu. Tužilac okruga Kolumbija Karl Rejsin predvodi Kaliforniju, Kolorado, Konektikat, Delaver, Havaje, Ilinois, Mejn, Merilend, Masačusets, Minesotu, Nevadu, Nju Džersi, Novi Meksiko, Njujork, Severnu Karolinu, Oregon, Roud Ajland, Vermont, Virdžiniju, Vašington i teritorije američkih Devičanskih ostrva i Guama u podnesku kojim se traži odbacivanje tužbe koju je podneo Teksas.\nSaborci iz redova demokrata tvrde da bi „državni sudovi i lokalni akteri“ trebalo da budu u stanju da „tumače i sprovode državni izborni zakon“ jer državama treba „suverena sposobnost da bezbedno i sigurno sprovedu glasanje u svetlu vanrednih situacija kao što je pandemija kovida 19“.\nOno što Teksas želi bi „uništilo sisteme vlasti saveznih država“, tvrde i dodaju da će njihova „iskustva sa bezbednim i sigurnim metodama glasanja poštom“ pokazati zašto treba odbiti teksašku tužbu.\nDo sada je ukupno 18 država predvođenih republikancima podnelo podneske kako bi podržali nameru Teksasa. U četvrtak je šest država, Misuri, Arkanzas, Luizijana, Misisipi, Južna Karolina i Uta, zatražilo da „interveniše“, što je direktno pridruživanje slučaju.\nArizona je kasnije u sredu podnela zasebni podnesak za podršku Teksasu, a veći deo dana američki mejnstrim mediji govorili su o „17 država“ umešanih u spor. Besne demokrate pokrenule su se na Tviteru osuđujući tužioce da žele da preokrenu izbore i da podstiču novi „građanski rat“.\nDo sada su samo advokati vodili ovaj „rat“, ali se čini da je zemlja podeljena isto kao i tokom Građanskog rata 1861-65, kada je 11 država pokušalo da se otcepi zbog izbora Abrahama Linkolna.\nDo sada, samo šest američkih država nije zvanično komentarisalo spor: Aljaska, Ajdaho, Indijana, Kentaki, Nju Hempšir i Vajoming, prenosi RT.\nTeksas je zatražio od Vrhovnog suda da ubrza postupak i počne saslušanja već u petak, 11. decembra, rekavši da će, ako se ništa ne preduzme, četiri države postaviti elektore „na osnovu neustavnih i veoma neizvesnih“ rezultata, koji će, ako budu potvrđeni, ukaljati ove, kao i buduće izbore.


RTS :: Profesor Predrag Stevanović: Ko ima dilemu o vakcini, neka dođe u crvenu zonu\nKoronavirus u Srbiji Profesor Predrag Stevanović: Ko ima dilemu o vakcini, neka dođe u crvenu zonu\nponedeljak, 25. jan 2021, 19:00 -> 19:47\nU borbi sa koronavirusom, jedino svetlo na kraju tunela je vakcina, kaže prof. dr Predrag Stevanović, načelnik Klinike za reanimaciju i anesteziologiju KBC "Dr Dragiša Mišović" za Prvi program Radio Beograda.\n"Oko vakcina nemamo nikakvu dilemu. Ja sam principijelno zadovoljan odzivom građana i nadam se da će taj trend da se nastavi i da se povećava. Postoje navodne dileme o tome da li primiti vakcinu, koju vakcinu prmiti… Moram da vam kažem da za nas koji radimo u crvenoj zoni takve dileme ne postoje. Vakcinu treba obavezno primiti i na svako pitanje mojih prijatelja o tome koju vakcinu da prime ja odgovaram – prvu koja ti je dostupna", rekao je prof. Stevanović za emisiju "U središtu pažnje" Prvog programa Radio Beograda.\nDr Stevanović naglašava da su sve dostupne vakcine ispitane u toj meri da znamo da one neće učiniti ništa loše.\n"Nuspojave postoje za praktično sve lekove i niko od nas se ne pita kada koristi npr. lekove za pritisak da li će se nešto loše desiti. Uvek može da se desi, unošenjem bilo čega u organizam, ali procenat je toliko mali da se smatra prihvatljivim", rekao je.\nPredrag Stevanović smatra da su za širenje takvih dilema i mišljenja najodgovornije društvene mreže i da, kao lekar, to ne može da razume jer su vakcine civilizacijska tekovina.\n"Svima koji su u dilemi da li treba da prime vakcinu ponudio bih da dođu kao dobrovoljci kod nas u crvenu zonu. Obući ćemo ih i zaštiti i videće kako izgledaju oboleli od kovida. Posle toga neće više imati nikakvu dilemu", kaže dr Stevanović.\nDoktor iz bolnice "Dr Dragiša Mišović" kaže da je broj novozaraženih manji, svakako i broj prijema u bolnicu i da su to sada pre svega oni pacijenti koji su zatečeni, mada ima i novoprimljenih ali daleko manje nego pre mesec dana. Još uvek ima više od dvadesetak ljudi na različitim oblicima ventilacije, odnosno respiratorne podrške. Otprilike polovina zahteva invazivnu mehaničku ventilaciju što je daleko manje nego pre desetak dana. U ovom trećem talasu zahvaćene su otprilike sve uzrasne grupe. Bilo je ljudi od 35, 45 godina. Uvek je više onih starijih od 60, ali virus nije poštedeo ni mlađe grupacije" kaže prof. Stevanović.


Pravosuđe u velikim troškovima zbog migranata @ Cafe.ba\nMigrantska kriza u Unsko-sanskom kantonu negativno se odražava na gotovo sve segmente života, pa tako i na pravosudni sistem, koji se suočava s velikim i neplaniranim troškovima zbog postupaka koji se vode protiv stranih državljana.\nPrema riječima Asima Dizdarevića, ministra pravosuđa u Vladi USK, radi se o značajnim troškovima koji, prema nekim procjenama, prelaze i 100.000 maraka, te se izmiruju iz tekućih sredstava kojima raspolaže pravosuđe.\nKako navode, troškovi po ovom osnovu u protekloj godini u odnosu na raniji period uvećali su se i za 50 posto.\n"Troškovi se odnose na angažiranje prevodilaca, koje je potrebno platiti, zatim smještaj pritvorenih migranata i njihovu ishranu, a tu su i ostali troškovi koji se odnose na angažiranje ostalih vanrednih aktivnosti pravosudnih organa. Sve se to fakturiše i plaća našim budžetskim sredstvima", kaže Dizdarević.\nPrema njegovim riječima, u ovome segmentu, kao i u mnogim drugim kada se radi o migrantskoj krizi, izostala je pomoć nadležnih državnih institucija.\n"Moraćemo se angažovati u pravcu da država smogne snage i uvaži naše potrebe ili da kroz izmjenu legislative odgovori na ove zahtjeve. Također, jedan od načina je da se obratimo stranim ambasadama i zatražimo podršku međunarodne zajednice", kaže Dizdarević.\nU posljednje tri godine Unsko-sanski kanton je glavna ruta za migrante u Bosni i Hercegovini, a među desetinama hiljada onih koji su prošli ovuda bilo je dosta onih koji su se sukobili sa zakonom.\nGlavna tužiteljica USK Fadila Amidžić kaže da je dosad podignuto preko 100 optužnica u kojima su osumnjičenici pripadnici migrantske populacije.\n"Kada je riječ o takvim predmetima, mi krećemo u brze postupke. Ako su u pitanju lakša krivična djela izdajemo kaznene naloge, a kada se radi o težim, predlažemo pritvor. Tužioci su u ovakvim slučajevima angažovani po 24 sata, dosta vremena se potroši na pronalazak počinilaca, njihovo privođenje, saslušavanje i određivanje pritvora. Sve to zahtijeva strahovito naprezanje i dodatne troškove", kaže Amidžićeva.\nPrema njenim riječima, problemi često nastaju zbog pronalaska prevodilaca, posebno u slučajevima kada migranti ne razumiju engleski jezik.\nDodaje kako su se u posljednje vrijeme pojavile međunarodne organizacije koje angažiraju prevodioce za jezike kojima govore migranti, ali da se takve usluge redovno naplaćuju, što je opterećenje za ionako nedovoljne finansije kojima raspolaže ovdašnje pravosuđe.\n"Najveći broj pacijenata UMIRE ZBOG ZGRUŠAVANJA KRVI" Teško stanje u bolnici u Trebinju, medicinsko\nNA MEGDAN BI SA DODIKOM Vukanović: Ako se opozicija složi biću kandidat za srpskog člana Predsjedniš\nSUTRA PROMJENJIVO I TOPLO Temperatura do 20 stepeni\n"ŠTA JE U PITANJU?" Dodik ne vidi razlog da Tužilaštvo BiH formira predmet o obilježavanju Dana rusk\nDIVAN PROLJEĆNI DAN Danas oblačno sa sunčanim intervalima, temperature do 21 stepen


Pravilnik o radu KJU „Dom za socijalno zdravstveno zbrinjavanje osoba sa invaliditetom i drugih osoba“ od 26.02.2018\nPravilnik o izmjenama i dopunama Pravilnika o radu KJU „Dom za socijalno zdravstveno zbrinjavanje osoba sa invaliditetom i drugih osoba“ od 02.08.2019.\nPravilnik o prijemu i otpustu korisnika od 17.05.2018. godine\nPravilnik o disciplinskoj odgovornosti radnika KJU „Dom za socijalno zdravstveno zbrinjavanje osoba sa invaliditetom i drugih osoba“, od 26.03.2021.god.\nPravilnik o organizovanju i sprovođenju nadzora nad stručnim radom radnika koji obavljaju poslove socijalne zaštite od 21.06.2018. godine\nPravilnik o postupku direktnog sporazuma za nabavku roba, usluga i radova u KJU „Dom za socijalno zdravstveno zbrinjavanje osoba sa invaliditetom i drugih osoba“ od 04.03.2015. godine\nPravilnik o postupku davanja izjave o sukobu interesa od 04.03.2015. godine\nPravilnik o reprezentaciji i poklonima od 28.03.2014. godine\nPravilnik o uslovima i načinu korištenja službenih vozila KJU „Dom za socijalno zdravstveno zbrinjavanje osoba sa invaliditetom i drugih osoba“ Sarajevo od 28.03.2014. godine\nPravilnik o izmjeni i dopuni Pravilnika o uslovima i načinu korištenja službenih vozila KJU „Dom za socijalno zdravstveno zbrinjavanje osoba sa invaliditetom i drugih osoba“ Sarajevo od 26.11.2015. godine\nPravilnik o načinu korištenja i upotrebi mobilnih i fiksnih telefona u KJU „Dom za socijalno zdravstveno zbrinjavanje osoba sa invaliditetom i drugih osoba“ Sarajevo od 28.03.2014. godine\nPravilnik o izmjeni Pravilnika o načinu korištenja i upotrebi mobilnih i fiksnih telefona u KJU „Dom za socijalno zdravstveno zbrinjavanje osoba sa invaliditetom i drugih osoba“ Sarajevo od 18.07.2014. godine\nPravilnik o izmjeni Pravilnika o načinu korištenja i upotrebi mobilnih i fiksnih telefona u KJU „Dom za socijalno zdravstveno zbrinjavanje osoba sa invaliditetom i drugih osoba“ Sarajevo od 25.01.2016. godine\nPravilnik o dopuni pravilnika o načinu korištenja i upotrebi mobilnih i fiksnih telefona u KJU „Dom za socijalno zdravstveno zbrinjavanje osoba sa invaliditetom i drugih osoba“ broj: 27-361/20 od 12.02.2020.


Pjanić pogodio i asistirao u pobjedi Lyona nad Montpellierom – Informer\nPjanić pogodio i asistirao u pobjedi Lyona nad Montpellierom\nNakon dosta blijede igre Lyona u prvom poluvremenu bez puno ideje u ofanzivi trener „lavova“ sa Gerlanda od 46. Minute susreta protiv Montpelliera u igru je uveo bh. reprezenativca Miralema Pjanića, a ovaj mu se odužio na najbolji mogući način.\nMladom veznjaku „zmajeva“ bile su dovoljne tri minute da savlada golmana Montpelliera Pionniera, nekadašnjeg tima kapitena bh. selekcije Emira Spahića. Ipak, ni to nije bilo sve od našeg reprezentativca. Šest minuta prije kraja susreta asistirao je Piedu za vodstvo od 2:0. Sve što su fudbaleri Montpelliera uspjeli napraviti u ovom susret jeste utješni gol kojeg je u 90. minuti postigao Bedimo.\nPored gola i asistencije bh. reprezentativac koji će od ponedjeljka biti na okupljanju reprezentacije uspio je i u 61. minuti zaraditi žuti karton. Posao Pjaniću i Lyonu dodatno je olakšao Younes Belhanda koji je u 82. Minuti meča zaradio direktni crveni karton.\nSarajevo savladalo Čelik sa 4:2\nVIDEO: Eto’o ušao u igru i savladao Pletikosu za svoj prvi pogodak u ruskoj ligi


SAD optužuju Siriju za masovna pogubljenja zatvorenika\nSatelitski snimak zatvora Sajdnaja\nNajviši američki diplomata za Bliski istok, Stuart Džouns, izjavio je u ponedeljak da vlada predsednika Bašara al Asada mora da obustavi sve napade na civile i opozicione snage i da Rusija mora da obezbedi da režim to ispoštuje.\nAdministracija predsednika Trampa optužuje sirijsku vladu da vrši masovna ubistva hiljada zatvorenika i spaljuje leševe u velikom krematorijumu izvan glavnog grada.\nStejt department navodi da oko 50 zatvorenika dnevno bude obešeno u vojnom zatvoru Sajdnaja, udaljenom oko 45 minuta vožnje od Damaska. Džouns navodi da se krematorijum koristi kako bi se sakrili dokazi o broju ubistava.\nDžouns je naveo da Stejt department nije predstavio dokaze o masovnim ubistvima ruskim zvaničnicima, ali je dodao da Sjedinjene Države razgovaraju sa Rusijom o "problemu koji je nastao zbog toga što Moskva toleriše zločine u Siriji".\nNa brifingu u Stejt departmentu prikazani su komercijalni satelitski snimci koji pokazuju zgradu u zatvorskom kompleksu, pretvorenu u krematorijum.\nPobunjenici napuštaju okolinu Damaska\nNajmanje 1500 pobunjenika i članova njihovih porodica napustilo je okrug južno od Damaska, pošto je vojska predsednika Bašara al Asada i njegovih saveznika prvi put za pet godina uspela da preuzme kontrolu nad teritorijom oko prestonice.\nDržavni mediji i svedoci kažu da je evakuacija počela u zoru, dan pošto su vladine snage zauzele okrug Kabun i pošto je stotine opkoljenih pobunjenika sa porodicama počelo da se povlači iz dva obližnja okruga.\nVladin plan za evakuaciju iz Kabuna objavljen je u subotu, na osnovu ranijih dogovora da će pobunjenicima biti obezbeđen prolaz do njihove teritorije blizu granice sa Turskom. U zamenu za to, trebalo bi da se okonča granatiranje, kao i vazdušni napadi sirijskih i ruskih borbenih aviona.\nSirijske snage mesecima su pokušavale da ponovo osvoje teritorije koje su držali pobunjenici severno i istočno od Damaska. Analitičari smatraju da im je to pošlo za rukom pošto su uspeli da otkriju i unište podzemne tunele koji su povezivali predgrađa sa Damaskom.


Izveštaj o spasavanju beloglavog supa na području Republike Srpske, jedinke iz Specijalnog rezervata prirode „Klisura reke Trešnjice“ – Centar za prirodne resurse Natura\nHome > Uncategorized > Izveštaj o spasavanju beloglavog supa na području Republike Srpske, jedinke iz Specijalnog rezervata prirode „Klisura reke Trešnjice“\nTokom proteklog vikenda,27 septembra 2014 godine, tim Republičkog zavoda za zaštitu kulturno-istorijskog i prirodnog nasljeđa Republike Srpske, u saradnji sa nevladinom organizacijom „Južnjačko plavo nebo“, izvršio je akciju spasavanja jedinke bjeloglavog supa (Gyps fulvus) i njegovog smještaja u volijeru u Popovom polju kod Trebinja.\nPtica je adekavatno zbrinuta i nakon što je veterinarskim pregledom ustanovljeno da nije zdravstveno ugrožena, organizovan je njen transport u Centar za reintrodukciju bjeloglavog supa u Popovom polju. Ovaj Centar je izgrađen na mjestu nekadašnje kolonije bjeloglavog supa u Trebinju i rezultat je projekta Zavoda i Fonda za zaštitu životne sredine i energetsku efikasnost Republike Srpske. Projektom reintrodukcije je planirano naseljavanje više jedinki bjeloglavog supa koje će biti obezbijeđene iz Specijalnog rezervata prirode „Uvac“ ili Specijalnog rezervata prirode „Klisura reke Trešnjice“, u saradnji sa nadležnim institucijama iz Srbije. Centar za prihvatilište služi za prihvat ptica i adaptaciju na\nnovu sredinu prije puštanja u prirodu. Formiranjem hranilišta i neophodnih mjera zaštite i nadzora bilo bi omogućeno trajno naseljavanje i gniježđenje ove vrste na području nekadašnjeg staništa, a kasnije i eventualni rast populacije. Ptica je nahranjena, teži 6 kilograma i obezbijeđena joj je hrana i briga za period do zvaničnog početka realizacije aktivnosti na projektu „Reintrodukcija bjeloglavog supa u Popovo polje“.\nIstovremeno sa aktivnostima na izgradnji Centra za reintrodukciju, Republički zavod za zaštitu kulturno-istorijskog i prirodnog nasljeđa Republike Srpske je pokrenuo inicijativu za proceduru zakonske zaštite ovog područja. Pripremljena je Studija za proglašenje zaštićenog područja koja će biti proslođena nadležnom Ministarstvu u Vladi Republike Srpske.“\nOvo je početak dobre i uspešne saradnje Centra za prirodne resurse „NATURA“ iz Srbije i Republičkog zavoda za zaštitu kulturno-istorijskog i prirodnog nasljeđa Republike Srpske,i nevladine organizacije „Južnjačko plavo nebo“. Iniciraće se memorandum o saradnji na programu povratka beloglavog supa u Republiku Srpsku,.


Zivot i stil - Subota 17.10.2020 - 14:22\nDa li će neko proći bez simptoma ili teško oboleti od kovida 19? Koronavirus više nije nepoznat kao početkom godine, ali je još uvek zagonetan. Studije potvrđuju da se dobar deo odgovora krije u krvnim grupama.\nSve više studija sa sličnim rezultatima FOTO: Thinkstock\nKako to da se neki zaraženi koronavirusom nijednom ne zakašlju, dok drugi završavaju na respiratorima i umiru? Zbog takve ćudi virusa teško je proceniti koliko je zaista ljudi zaraženo, to jest koliko ih je već steklo imunitet.\nAko se potvrde rezultati studija, to će pomoći u razvoju različitih terapija lekovima. Slični pristupi poput ovog u vezi sa kovidom 19 i krvnim grupama postojali su i kod istraživanja drugih bolesti.


Ekonomski rat protiv korone – nedeljni pregled | Talas.rs\nEkonomski rat protiv korone – nedeljni pregled\nUrednik ekonomskog sadržaja\nEkonomija,Korona virus,Vruće teme |\nPrema podacima organizacije Bruegel, najveći paket ekonomskih mera izdvaja Nemačka (čak 60% BDP-a), a za njom Italija i Velika Britanija\nU ovom trenutku je nesumnjivo da će ekonomske posledice pandemije korona virusa biti ogromne – za pojedinačne industrije, države, ali i na globalnom nivou. Upravo zbog toga ulažu se značajni napori da se ublaže posledice pandemije na privredu, te vlade širom sveta izlaze sa različitim paketama mera.\nŠta je u protekloj nedelji urađeno na ovom polju?\nSavet ministara EU odobrio paket od 540 milijardi evra\nNa sastanku Saveta ministara finansija država članica Evropske unije odlučeno je da se pokrenu nove mere za pomoć zemljama koje su pogođene pandemijom korona virusa. Prvi deo ovog paketa, u iznosu od 240 milijardi evra, namenjen je finansiranju zdravstvenog sistema – države članice mogu da povuku sredstva u iznosu do 2% svog BDP-a u naredne dve nedelje, bez ikakvih uslova.\nDodatnih 100 milijardi evra namenjeno je kreditiranju kompanija sa sedištem u EU koje bi bez ovih sredstava otpustile radnike. Preostalih 200 milijardi evra obuhvata sredstva koja će Evropska investiciona banka (EIB) da koristi za davanje kredita za likvidnost preduzećima iz EU.\nMMF predviđa najveću recesiju od 1929. godine\nPre par dana je Međunarodni monetarni fond (MMF) predstavio svoju tradicionalnu publikaciju World Economic Outlook (WEO), koja sadrži projekcije za veliki broj ekonomskih varijabli za narednih nekoliko godina. Ovaj izveštaj objavljuje se na 6 meseci, u aprilu i oktobru, a MMF-ove projekcije se koriste u državnim i poslovnim krugovima za dalje predikcije. Iako ima epizoda velikih promašaja, ove računice se u globalu smatraju vrlo kredibilnim. Ovo izdanje WEO se očekivalo prilično nestrpljivo, zato što dolazi u vreme velike nesigurnosti oko uticaja pnademije na globalna privredna kretanja.\nMMF-ova predviđanja nisu ružičasta jer se, prema prikazanim podacima, očekuje najveća svetska recesija još od Velike depresije 1929. godine. Globalno se očekuje pad ekonomskih aktivnosti od -3% BDP-a, i to pod možda optimističnim očekivanjem da se pandemija stavi pod kontrolu tokom drugog kvartala ove godine, pa da privreda počne normalno da funkcioniše nakon toga. U suprotnom, svetska recesija mogla bi da bude čak i do -8% BDP-a ukoliko se pandemija bude vraćala u talasima. Takođe, ne očekuje se brz privredni oporavak, iako se očekuje da će do rasta doći već naredne godine, budući da to neće biti dovoljno da se nadoknade gubici u ovoj godini.\nOno što je posebno važno, za Srbiju se očekuje pad ekonomskih aktivnosti takođe od 3%, ali i brz oporavak u narednoj godini. Očekuje se povećanje nezaposlenosti kod nas od dva procentna poena, što bi značilo oko 100.000 izgubljenih radnih mesta.\nEU planira novi sedmogodišnji budžet\nEvropska komisija planira da izmeni predlog budžeta Evropske unije za period 2021-2027. da bi se oslobodila sredstva za rešavanje problema nastalih pandemijom korona virusa. Ovaj novi višegodišnji finansijski okvir (Multiannual Financial Framework – MFF) treba da sadrži i paket ekonomskih mera za zemlje članice koje će biti najteže pogođene pandemijom. Još uvek se ne zna o kolikoj sumi se radi, kao ni da li će to značiti samo povećanje budžeta EU ili i veće promene unutar samog budžeta – prebacivanje sredstava sa drugih stavki.\nPaket mera u Nemačkoj iznosi čak 60% BDP-a\nNemačka je nedavno usvojila paket ekonomskih mera pomoći privredi. Međutim, ukupan paket mera daleko je veći od već objavljenih, zato što ne podrazumeva samo odlaganje plaćanja ili sredstva za likvidnost, već i različite kreditne linije razvojne banke, garancije za bankarske kredite, pomoć u finansiranju izvoza i tako dalje.\nIstraživačka organizacija iz Brisela, Bruegel, obračunala je najavljene vrednosti paketa pomoći određenih zemalja Evrope i ispostavilo se da je Nemačka na samom vrhu, sa ukupnim sredstvima u iznosu od 60% BDP-a. Italija se nalazi na dalekom drugom mestu sa oko 21%, a na trećem Velika Britanija sa 18% BDP-a. Od zemalja EU, samo još Danska i Španija imaju pakete pomoći koji su preko 10% BDP-a, dok su sve ostale zemlje za sada izdvojile značajno manje sredstava. Poređenja radi, u Srbiji je paket ekonomskih mera oko 11% BDP-a, ali računajući tu i sredstva privatnih banaka koja će biti uključena u kredite privredi sa državnim garancijama. Sama izdvojena državna sredstva daleko su manja.\nOnlajn nastava iz ugla roditelja\nGame over korona? Još jedan izveštaj iz Njujorka\nTAGS: ekonomija ekonomske mere ekonomski rast EU korona virus kriza MMF nezaposlenost recesija


Kompanije na Wall Street-u pred "recesijom profita" | Kamatica\nPočetna > vest > Kompanije na Wall Street-u pred "recesijom profita"\nKompanije na Wall Street-u pred "recesijom profita"\nTekst objavljen: 11.01.2016 14:57\nPodaci o zaradama kompanija na Wall Street-u za četvrti kvartal, koji se očekuju sledeće nedelje, mogli bi da potvrde ono što mnogi investitori ne žele da čuju - da američkoj privredi možda ide dobro, ali su korporativni profiti u recesiji, piše danas agencija Rojters.\nRecesiju zarada - što znači da su prihodi u padu dva kvartala uzastopno, predvodiće uobičajeni "krivci", kompanije koje se bave energentima i sirovinama.\nEkonomski analitičari procenjuju da su u poslednjem kvartalu prošle godine zarade kompanija iz sastava "S||P500" indeksa, glavnog berzanskog indeksa na Wall Street-u, pale 4,2 odsto u odnosu na isto razdoblje prethodne godine.\nTo bi bio njihov drugi uzastopni kvartalni pad, što bi, prema podacima "Tomson Rojtersa", značilo da su ispunjene premise iz opšte definicije o recesiji, u ovom slučaju o "recesiji profita".\nOčekuje se, takođe, pad prihoda kompanija, i to za 3,2 procenta na godišnjem nivou.\nPrema podacima američkog ministarstva trgovine, dobit američkih kompanija u trećem kvartalu (prilagođena za zalihe i deprecijaciju) iznosila je oko 2.100 milijardi dolara, što je 1,1 procenat manje nego u prethodnom tromesečju, i 4,7 odsto manje nego u trećem kvartalu 2014. godine.\nTo je bio najveći pad zarada na godišnjem nivou od drugog kvartala 2009.\nUoči objavljivanja poslovnih rezultata za poslednje tromesečje prošle godine, 85 kompanija iz "S||P 500" indeksa smanjilo je procene rezultata ispod očekivanja analitičara, dok ih je 26 povećalo.\nS obzirom na sunovrat cena nafte u proteklih godinu dana, najveći pad dobiti očekuje se u naftnom sektoru.\nZbog slabosti kineske privrede, koja je najveći svetski potrošač sirovina, oštro su pale i cene sirovina, pa se dvocifren pad zarada očekuje i u rudarskom sektoru.\nOcenjuje se da će na poslovanje američkih kompanija veliki uticaj imati i visok kurs dolara, s obzirom da kompanije iz "S||P 500" indeksa gotovo polovinu svoje prodaje ostvaruju u inostranstvu.\nJačanje američke valute loše se utiče na kompanije koje posluju u inostranstvu, jer poskupljuje njihove proizvode, čini ih manje konkurentnim, pa se očekuje pad njihovih prihoda i zarada.\nVrednost dolara u odnosu na korpu šest najvažnijih svjetskih valuta porasla je prošle godine 9,0 odsto, što je posledica Fed-ovog povećanja kamata, pri čemu će japanske i evropske monetarne vlasti još dugo voditi izuzetno labavu monetarnu politiku.\nPrema prognozama analitičara, zarade kompanija bi u 2016. godini mogle da porastu za 7,5 odsto na godišnjem nivou, navodi Rojters.\nameričke kompanije jak dolar američki dolar bankarske kamate odluka feda wall street


Priština: Peticija protiv izgradnje MHE\nKosovska fondacija za otvoreno društvo (KFOS), u saradnji sa nekoliko organizacija civilnog društva, od danas pokreće peticiju kojom će se od kosovskih institucija tražiti da spreči dalje ugrožavanje životne sredine, izgradnjom hidrocentrala i minihidrocentrala.\nMeštani brane svoje reke (Foto RTS)\n„Kontinuirano uništavanje naših prirodnih resursa od strane svih koji zloupotrebljavaju i iskorišćavaju resurse zemlje zarad sopstvenog dobitka, bilo da su donosioci odluka ili investitori, naveo nas je na protest koji obećavamo da nećemo obustaviti. Prikupljeni argumenti dokazuju da će, ukoliko ne uradimo nešto sada i odmah, reke Kosova, kao i stanovništvo koje živi u njihovoj blizini, biti nepovratno uništene i degradirane“, navodi se u saopštenju KFOS-a, prenosi Koha.\nPeticija će biti pokrenuta danas na trgu Skenderbega u Prištini u 12h, a prikupljanje potpisa trajaće dve nedelje.\nOsam organizacija iz različitih opština će prikupljati potpise u partnerstvu sa KFOS-om. U opštini Severna Mitrovica potpise će prikupljati nevladina organizacija AKTIV, a u Štrpcu će potpise prikupljati Inicijativa za progres (INPO).\nIzgradnje MHE, posebno u regionu Štrpca na Lepencu i njenim pritokama, a u poslednje vreme i u regionu Peći i Dečana na Bistrici, tema je koja je pridobila medijsku pažnju u čitavom regionu. Izgradnji MHE se gotovo svakodnevno opiru meštani usled čega neretko dolazi i do fizičkih okršaja u kojima su povređivana čak i deca.\nUsled pritužbi meštana da im radovi na MHE mute izvore pijaće vode, kao i njihovih tvrdnji da nisu konsultovani kada su lokalni organi izdavali dozvole investitorima za izgradnju MHE, institucije poput Ombudsmana zatražile su od Ministarstva životne sredine i prostornog planiranja da obustavi dalje radove na ovim objektima.\nMeđutim, ovaj savet Ombudsmana MŽSPP za sada ignoriše, a u javnosti su se pojavile informacije o ukidanju moratorijuma na izgradnju MHE u regionu Dečana i Peći koji je upravo MŽSPP uvelo još 2015. I dok MŽPP demantuje da je došlo do ukidanja moratorijuma, Regulatorna kancelarija produžila je licencu za rad trima MHE na Bistrici. Dok ERK tvrdi da su licence izdate na osnovu dozvole MŽSPP, ovo ministarstvo negira i tu tvrdnju.\nS druge strane, u regionu Štrpca, gde samo kompanija Matkos grup planira izgradnju čak pet minihidrocentrala, pored radova u Donjoj Bitinji i mestu Obereke, nedavno su otpočeli radovi na izgradnji MHE unutar Nacionalnog parka Šara.\nMeštani Štrpca, njih 1.200 već su ranije podneli žalbu instituciji Ombudsmana na osnovu koje je ovo regulatorno telo pokrenulo istragu o izgradnji MHE.


Protestni skup u Podgorici: "Ameriko, brini o svojim građanima"\n17 decembar, 2006\nČlanovi porodica uhapšenih američkih državljana optuženih za planiranje terorističkih akcija u Crnoj Gori, pozvali su danas SAD i međunarodnu zajednicu da ulože svoj autoritet za oslobađanje njihovih najbližih rođaka.\nNa protestnom skupu ispred ambasade Sjedinjenih Američkih Država u Podgorici, Đeljoš Dedvukaj, brat uhapšenih Kolje Dedvukaja, pitao je crnogorsku vlast “poznaje li osnovni postulat prava da je svak nedužan dok sud ne dokaže krivicu”.\nOn je optužio vlast da je “cijelu državnu mašineriju stavila u službu izmišljanja dokaza za povezivanje njegovog brata sa navodnim organizovanjem terorističkih akata”.\nNa skupu pod motom "Ameriko, brini o svojim građanima", rođaci uhapšenih američkih državljana nosili su transparente na kojima je pisalo da nisu bezbjedni da se vrate u matičnu zemlju, i zahtijevano od Amerike da pomogne njihovim rođacima.\nDedvukaj je kazao kazao da ih “čudi gotovo indiferentan stav Ambasade SAD prema svojim građanima, kad se zna da je čovjek najvažniji temelj države koju ta ambasada predstavlja”.\n“Zahtijevam od moje države Amerike da učini sve da zaštiti prava svojih državljana, koji su već tri mjeseca izloženi najstrašnijim fizičkim i psihičkim torturama, samo da bi se od njih izvuklo ono što je neki bolesni um smislio”, rekao je on.\nDedvukaj je kazao da mu je brat iz zatvora rekao da se “ne žali na mučenja i torture koje je tamo doživio, ali da mu je krivo u kakvoj državi i uslovima žive njegovi sunarodnici”.\nKatrina Dedvukaj rekla je da je njenog brata Roka “crnogorska vlast nakon hapšenja toliko zlostavljala, da ga ni ona nije mogla prepoznati”.\n“Moj brat je u pritvoru već tri mjeseca bez ikakvih dokaza za ono za šta ga terete. Kako može najmlađa država, koja teži uključenju u Evropsku uniju, tako da zlostavlja svoje građane?”, upitala je ona.\nDedvukaj je kazala da njeni sunarodnici nemaju hrabrosti da protestvuju ispred crnogorskih državnih institucija, a da ona i njeni rođaci, kao američki državljani, mogu protestvovati samo ispred američke Ambasade.\nSpecijalni tužilac za organizovani kriminal Stojanka Radović optužila je 18 osoba, među kojima i pet američkih državljana, za planiranje terorističkih akcija u Crnoj Gori.


U račune za struju prebačeno 7,6 miliona eura gubitaka – Bankar.me\nU račune za struju prebačeno 7,6 miliona eura gubitaka\nFebruary 19, 2019 Članci, CRNA GORA, ENERGETIKA, SVE VIJESTI Leave a comment\nGubici na distributivnoj mreži prošle godine su iznosili 18,3 miliona eura, od čega je u tarife na računima za struju prebačeno 7,6 miliona, saopšteno je Dnevnim novinama u Crnogorskom elektrodistributivnom sistemu (CEDIS).\nOstvarenje gubitaka u distribuciji električne energije, kako su naveli, u 2018. godini iznosilo je 371,6 gigavat-sati ili 13,83 odsto ukupno preuzete struje, tačnije energije koja je ušla u distributivni sistem.\n“Posmatrano finansijski, trošak gubitaka za 2018. godinu iznosio je 18,3 miliona eura. Od tog iznosa u tarife j e transponovano 7,6 miliona eura, što je utvrdila Regulatorna agencija za energetiku, Odlukom o utvrđivanju regulatorno dozvoljenog prihoda i cijena za korišćenje distributivnog sistema električne energije, za drugu regulatornu godinu trogodišnjeg regulatornog perioda od 2017. do 2019. godine”, precizirali su u CEDIS-u.\nU kompaniji procjenjuju da će preko ovogodišnjih računa potrošači gubitke na mreži platiti 7,7 miliona.\n“Odlukom Regulatorne agencije za energetiku utvrđen je trošak gubitaka koji se transponuje u tarife za treću godinu regulatornog perioda, od 2017. do 2019, u iznosu od 7,7 miliona eura”, rekli su u CEDIS-u.\nU Regulatornoj agenciji za energetiku (RAE) su kazali da je CEDIS-ov stepen gubitaka u prošloj godini bio veći od dozvoljenog, koji iznosi 8,43 odsto i utvrđen je u skladu sa zakonom, na osnovu revidovane studije gubitaka.\n“Regulatornim tretmanom osigurano je da kupci električne energije snose upravo troškove dozvoljenih gubitaka. Troškovi koji su prouzrokovani razlikom izme đu ostvarenih u odnosu na dozvoljene gubitke, predstavljaju isključivo finansijski gubitak za CEDIS”, objasnili su u RAE.\nPredstavnici RAE su dodali da gubici u distributivnom sistemu u prethodnim godinama bilježe znatno smanjenje.\n“Tako su sa 21 odsto, koliko su ostvareni u 2012. godini, gubici u 2017. godini svedeni na 14,96 odsto, odnosno na 13,83 odsto, koliko su iznosili u 2018. godini”, kazali su Dnevnim novinama u Agenciji.\nPOJMOVIcijene struje gubici na mreži Skuplja struja\nPrevious Konsultativno saslušanje o poskupljenju struje iduće sedmice\nSljedeći Konkurs za nagradu Centralne banke otvoren do sjutra\nNajviše račune plaćaju u Ulcinju, najniže na Žabljaku\nZašto je svijet u opasnosti od energetske krize? Sve će zavisiti od zime


Prošla godina je bila peta najtoplija u istoriji | Nova Ekonomija\nPoslednjih sedam godina bile su najtoplije u istoriji, a 2021. godina zabeležena je kao peta najtoplija. Uprkos tome, svet nastavlja da beleži porast emisije gasova sa efektom staklene bašte koje izazivaju klimatske promene, navodi se u godišnjem izveštaju Kopernikove službe za klimatske promene (Copernicus Climate Change Service).\nPodaci ove međuvladine agencije Evropske unije pokazuju kontinuirani trend rasta temperatura, za koje optužuju upotrebu fosilnih goriva, čiji nusprodukti zadržavaju više toplote u atmosferi, prenosi CNBC.\n"2021. (godina) bila je još jedna godina ekstremnih temperatura sa najtoplijim letom u Evropi, toplotnim talasima na Mediteranu, a da ne spominjemo neviđeno visoke temperature u Severnoj Americi", rekao je Karlo Buontempo, direktor službe Kopernikus.\nKlimatske promene izazvane ljudskim faktorom podstakle su više temperature i suše širom sveta, a naučnici ih vide kao "glavne i odgovorne" za pogoršanje katastrofa kao što su uragani, šumski požari i toplotni talasi.\nNajveće vremenske nepogode napravile štetu od 170 milijardi\nSrbija prva u Evropi po količini struje proizvedene iz uglja\nProšla godina je završena Globalnim samitom Ujedinjenih nacija o klimi u Glazgovu u Škotskoj (COP26), koji je rezultirao sporazumom između skoro 200 zemalja da se više učini u borbi protiv klimatskih promena i posveti strožim obavezama po tom pitanju.\nUprkos novim obećanjima o smanjenju zagađenja metanom, krčenja šuma i finansiranju neobnovljivih izvora energije, naučnici i pravni stručnjaci tvrde da je samit rezultirao samo neznatnim napretkom, koji nije dovoljan za rešavanje ovako ozbiljne krize.\nEvropu je zadesilo leto ekstremno visokih temperatura, sa ogromnim toplotnim talasima na Mediteranu i poplavama u centralnoj Evropi, a čak deset najtoplijih godina na ovom kontinentu su se desile posle 2000. godine.\nU Severnoj Americi, jak toplotni talas u junu oborio je temperaturne rekorde i rezultirao najtoplijim junom ikada zabeleženim na kontinentu, saopštila je agencija.\nEkstremne suše takođe su pogoršale šumske požare tokom jula i avgusta, posebno požar u Diksiju koji je proglašen za drugi najveći požar u istoriji Kalifornije.\n"Ovi događaji su oštar podsetnik na potrebu da promenimo naše načine, preduzmemo odlučne i efikasne korake ka održivom društvu i radimo na smanjenju neto emisija ugljen-dioksida", rekao je Buontempo.\nProšla godina je bila 0,3 stepena celzijusa iznad proseka za period od 1991. i 2020. godine, a između 1,1 i 1,2 stepena celzijusa iznad proseka za predindustrijski period između 1850. i 1900. godine, dodaje agencija.\nOdržavanje globalnog porasta temperatura do 1,5 stepeni celzijusa, nivoa koji je postavljen Pariskim sporazumom iz 2015. godine, zahtevalo bi od sveta da skoro prepolovi emisije gasova staklene bašte u narednoj deceniji i dostigne neto nultu emisiju do 2050. godine, prema Međuvladinom panelu za klimatske promene.\nMeđutim prema trenutnim podacima svet je na putu da doživi porast temperature od 2,4 stepena celzijusa do kraja veka.


Odgušavanje odvodne kanalizacije u šahtu, Beograd, cena, iskustvo\nPostoje popravke koje možemo da odradimo sami, koje su lagane i jednostavne, mada se čak i tada preporučuje da se pozovu profesionalci. Razlog je taj što često dolazi do nekih nepredviđenih situacija koje ne znamo kako da rešimo, a sa vodom se nije igrati. Pored toga, ljudi koji nisu majstori, nemaju ni sav potreban alat, a kamoli profesionalnu opremu, tako da sa mnogim situacijama nisu u mogućnosti da se izbore.\nOdgušavanje odvodne kanalizacije u šahtu, jedna je od interevencija koju isključivo rade stručna lica. Ovde je potrebno imati dosta znanja, iskustva i adekvatne opreme, da bi se takvi radovi izveli.\nKada odvodna kanalizacija u šahtu ne funkcioniše kako treba, onda imamo problem sa vodom, to jest, zagušenje, tako da se ovo smatra kao hitna intervencija. Na teritoriji Beograda, majstori su u stanju da izađu za oko sat vremena na teren i da krenu sa poslom.\nDolaze u posebno opremljenim vozilima, imaju sav alat i opremu, a ono što ih najviše preporučuje, to je iskustvo koje je obično višegodišnje ili čak višedecenijsko, što je svakako, još jedna garancija kvaliteta pružene usluge.\nPozovite u bilo kom trenutku, zbog toga što su majstori tu zbog vas, 365 dana u godini, 24/7.


Rumunski film “Kolektiv” danas na festivalu u Los Anđelesu\nTanjug 21. novembra 2020. 12:55\nLOS ANĐELES – Filmski festival SEEfest Južne obale (South Coast film festival) u Los Anđelesu večeras će imati organizovan razgovor uživo i onlajn, inspirisan veoma hvaljenim rumunskim filmom “Kolektiv” (Collective) Aleksandera Nanaua, istraživačkim novinarstvom i filmskim stvaraocima koji dokumentuju njihov rad, saopštili su iz direkcije festivala.\nKinematografska snaga rumunskog ostvarenja pođednako je očaravajuća kao i poznato američko delo “Spotlight” Toma MekKartija, gde su glavne uloge izvanredno tumačili Majkl Kiton, Rejčel MekAdams i Mark Rafalo, a novinari koji istražuju stvarnu, okrutnu i ružnu priču o smrtonosnoj korupciji zanosni kao i izveštači Boston Globe.\nDrama “Kolektiv” prati dešavanja iz 2015. godine kada je izbio požar u noćnom klubu Kolektiv u Bukureštu, Rumuniji, koji je usmrtio 27-oro ljuidi, dok je teško ranio 146 lica.\nUpravo je čitav razvojni proces istraživačkog novinarstva odrigrao važnu ulogu u ovom slučaju, jer su predstavnici sedme sile išle do kraja da rasvetle taj nemili događaj.\nSlično se dešavalo i u Srbiji, tačnije u Novom Sadu, kada je takođe bio strahovit požar gde su život izgubili tinejdžeri, što nije bila tema filma u domaćoj kinematografiji, ali jeste nekoliko pozorišnih predstava.\nProgram SEEfest-a u Los Anđelesu će sadržati odlomke iz relevantnih filmova i osvetliti istraživačko novinarstvo u jugoistočnoj Evropi.\nUprava festivala poziva publiku i stručne kolege da se priključe onlajn preko platforme BEEM, partnera smotre i domaćina u razgovorima sa eminentnim ljudima iza kulisa festivala: Moča Žan Herup, programer festivala South Coast Film Festival, i osnivač Nev Bedford festa, i Vera Mijojlić, iz Srbije, direktorka festivala.\nSa druge strane, SEEfest izdvaja i jedan drugi preojekat na manifestaciji, ali na malim ekranima.\nVeoma uspešna TV serija za Netflix – “Damin Gambit” (Queen Gambit 2020), osvetlila je dugu istoriju šaha svetske klase u istočnoj Evropi.\nNije slučajno što su se mnogi svetski majstori pojavili iz jugoistočne Evrope: ovog meseca međunarodni šahovski mediji profilisali su živu legendu Ljubomira Ljubojevic?a iz Srbije na njegov 70. rođendan.\nKao velemajstor i jedan od najboljih svetskih igrača, inspirisan je šahovskim bumom Jugoslavije pedesetih godina i postao je poznat po svojoj smeloj i briljantnoj taktici – kao i dobrom izgledu.\nPrva žena koja je 1978. godine stekla titulu velemajstora bila je Nona Gaprindashvili, iz Gruzije.\nPoput izmišljenog lika “Daminog Gambita”, Nona se uspešno takmičila na muškim turnirima i osvojila svoju Grandmaster titulu posle 23 utakmice, uključujuc?i 1977. godinu, kada je osvojila poznati turnin “Lone Pine” protiv 45 igrača, vec?ine velemajstora.\nJoš jedna šahovska ikona je Judit Polgar iz Mađarske, koja se smatra najjačom šahistkinjom svih vremena.\nTakođe je bila najmlađa osoba koja je sa 15 godina osvojila titulu velemajstora, oborivši rekord koji je prethodno držao bivši svetski šampion Bobi Fišer.\nPolgar sada ima 44 godine, ali je neaktivna od 2015. godine.


Četvrta uzastopna pobeda Marka Stoilkovića - Sportske.net\nČetvrta uzastopna pobeda Marka Stoilkovića\nDrugi deo sezone 2016/17 „Viva travel Snuker prvenstva Srbije“ počeo je petim rangirnim turnirom koji je prethodnog vikenda održan, po prvi put, na dve lokacije. Najveći deo mečeva glavnog žreba u kojem je učestvovalo rekordnih 38 igrača, odigran je u „Snuker klubu Beograd“ dok je u vidu promocije sporta, finale održano u Novim banovcima u bilijar i snuker klubu „The last drop“.\nTrostruki uzastopni šampion Srbije, Marko Stoilković, osvojio je i četvrti turnir zaredom i potvrdio da je u daleko najboljoj formi u ovoj, šestoj po redu sezoni nacionalnog šampionata. Jedini poraz ove sezone pretrpeo je u finalu prvog turnira gde ga je savladao Vladan Niškić. Za razliku od Stoilkovića, najveći rival i dvostruki šampion Srbije, Saša Stojanović, igra verovatno svoju najlošiju sezonu. Kragujevčanin je prethodnih sezona dominirao na rangirnim turnirima i ubedljivo bio prvi na nacionalnoj rang listi, dok u ovoj sezoni ima samo tri finala bez ijedne pobede.\nPoslenje peto rangirno finale, sudio je Goran Stevelić koji je krajem decembra u prestonici Slovenije dobio lepo priznanje i kao najbolji snuker sudija u regionu sudio najboljim svetskim igračima, Marku Selbiju, Šonu Marfiju, Nilu Robertsonu i Džadu Trampu na egzibicionom turniru. U srpskom, nedeljnom finalu sastala su se naša dva najbolja igrača i Stoilković je ponovo slavio rezultatom 4:1. On je u polufinalu bio bolji od bečejca, Igora Stefanovića sa 3:1, mada je najteži meč odigrao u drugom kolu protiv Dejana Protića koga je jedna kugla delila od najvećeg iznenađenja ove sezone. Stojanović je u drugom polufinalu savladao Stefana Ćalića sa 3:1. Najveći brejk od 52 poena na turniru nanizao je trinaestogodišnji Jovan Todorović, najbolji junior Srbije, koji je ponovio svoj najbolji rezultat iznenadivši u osmini finala, četvrtog igrača Srbije, Marka Grbovića.\nNa novoj rang listi „Viva travel Snuker šampionata Srbije“ osvajač prvog međunarodnog turnira za srpski snuker povećao je prednost na 1000 poena u odnosu na svog večitog rivala.\n1 Marko Stoilković 21280\n2 Saša Stojanović 20280\n3 Vladan Niškić 14040\n4 Marko Grbović 11720\n5 Igor Stefanović 11000\n6 Zoran Ćakić 10320\n7 Stefan Ćalić 9920\n8 Mladen Petković 9280\nSnuker savez Srbije koji je krajem 2016. konačno registrovan i priznat kao zaseban sport u Srbiji dobio je i prvog velikog (generalnog) sponzora, pa je pred početak turnira održana i prikladna ceremonija uz fotografisanje sa svim učesnicima turnira. Sledeći, šesti rangirni turnir „Viva travel Suker prvenstva Srbije“ održaće se sredinom februara u Snuker klubu Beograd.\nPATIKE SUEDE LTH M


Naredne godine Mitrovčani će plaćati manji porez na imovinu - Ozon Media\nNaredne godine Mitrovčani će plaćati manji porez na imovinu\nSremska Mitrovica – Na inicijativu Agencije za ruralni razvoj Grada Sremska Mitrovica na nedavno održanoj sednici Skupštine Grada Sremska Mitrovica usvojena je odluka kojom je predviđeno umanjenje poreza na imovinu za oko 30% za narednu godinu.\nTim povodom juče je u prostorijama Agencije održana konferencija za medije. Na konferenciji su govorili načelnik Gradske uprave za budžet i lokalni ekonomski razvoj Duško Šarošković, direktor ARR Petar Samardžić i poljoprivrednik iz Martinaca Nenad Andrić.\nUsvojenom odlukom koja predstavlja meru Grada za otklanjanje posledica suše u 2017. godini i planirana je samo za 2018. godinu, stopa poreza na imovinu na prava na zemljištu obveznika koji ne vodi poslovne knjige smanjuje se sa 0,15 % na 0,10 %.\n„Agencija za ruralni razvoj Grada Sremska Mitrovica podnela je inicijativu, odnosno uputila predlog Gradskoj upravi za budžet i lokalni ekonomski razvoj koji za cilj ima smanjenje efekata ovogodišnje suše. Mera podrazumeva smanjenje stope poreza na poljoprivredno zemljište u 2018. godini i obuhvata poreske obveznike, vlasnike zemljišta na teritoriji Sremske Mitrovice. Radi se o jednoj lokalnoj meri podrške poljoprivrednicima u skladu sa mogućnostima gradskog budžeta“, rekao je na konferenciji Samardžić.\nDirektor je objasnio da se mera odnosi bukvalno na sve poljoprivrednike koji imaju zemlju u svom vlasništvu na teritoriji grada, bez obzira da li se radi o velikim ili malim površinama.\n„Nema povlašćenih, nema izuzetih, jednostavno ova mera predstavlja poresku olakšicu i malim i velikm poljoprivrednicima. Tako smo je zamislili, tako će biti realizovana“, dodao je Samardžić.\nOn je rekao i da ta mera nije jedina koju je inicirala Agencija, te da će ona do kraja tekuće ili početkom naredne godine sprovesti još jednu meru koja je namenjena onim poljoprivrednmicima koji su imali štetu nastalu usled loših vremenskih uslova, oluja i vetra u septembru i oktobru mesecu.\n„Druga naša mera pomoći poljoprivrednicima se tiče naknade štete prouzrokovane lošim vremenskim prilikama usled pojave vetrova i oluja, kojih je po prijavama koje su nam upućene bilo relativno puno. Štetu nastalu usled tih nepogoda mahom su imali poljoprivrednici koji se bave povrtarstvom u zaštićenom prostoru, odnosno u plastenicima. Mnogima od njih su stradale folije, najloni, konstrukcije plastenika, pa i čitav rod, tako da smo nešto malo manje od milion dinara opredelili za dodelu bespovratnih sredstava, odnosno za naknadu dela štete nastale usled pomenutih nepovoljih vremensih uslova“, dalje priča Samardžić.\nNaredne nedelje Agencija na čijem je Samardžić čelu raspisaće konkurs u kojem će biti precizno navedeno ko može da dobije sredstva za naknadu dela štete, šta je potrebno od dokumentacije, kome, kada i kako poslati zahtev i slični podaci.\n„Potrudili smo se da na lokalnom novou pronađemo dve mere, dva mehanizma kojima ćemo pomoći našim domaćim poljoprivrednicima i nadam se da ćemo bar malo ublažiti posledice ne samo suše, nego generalno loših vremenskih prilika“, zaključio je Samardžić.\n„Lokalna samouprava mora da ima sluha za svoje građane, mi moramo da saosećamo sa njima jer neki od naših poljoprivrednika nažalost neće biti u mogućnosti da 2018. iz ovogodišneg roda izmiruju svoje obaveze, baš zato što im je prinos bio značajno umanjen. Uprava za budžet i finansije ceni inicijativu Agencije, jer mislimo da je došla iz merodavne institucije tako da smo ocenili da Grad sebi može da priušti smanjenje poreske stope na ovu kategoriju poreskih obveznika“, rekao je na konferenciji načelnik Šarošković.\nUmanjenje poreza na imovinu će, prema njegovim rečima, iznositi negde oko 30%.\nSmanjenje prihoda Grada koje će nastati po ovom osnovu biće, objašnjava Šarošković, nadomešteno povećanjem broja obveznika i većim obuhvatom nepokretnosti porezom na imovinu.\n„Na snazi je zakonska mogućnost reprograma starih dugova i veliki deo poreskih obveznika koji su nesavesni bili do skora su iskoristili tu meru i deo svojih obaveza preselili u naredne godine, što znači da će biti veći priliv novca u budžet po osnovu starih dugova, što nam daje mogućnost umanjenja stope poreza“, rekao je načelnik i podsetio da i dalje sve redovne platiše poreza ostvaruju popust od 10% na isti.\nMera umanjenja poreza prema rečima Nenada Andrića iz Martinaca koji trenutno obrađuje oko 70ha zemlje i u svoj farmi ima oko 300 svinja biće izuzetno značajna, jer ova godina bila je teška za poljoprivrednike, a ništa lakša neće biti ni naredna.\n„Zbog velike suše prinosi su nam znatno umanjeni, ali posledice nas čekaju tek 2018. godine, upravo zbog toga ova mera će nam puno značiti, svaki dinar je važan“, rekao je Andrić napominjući da su prinosi umanjeni i do 60% u odnosu na prošlu godinu koja je bila izuzetno rodna.\nProcenjeno je da će iz gradskog budžeta za ovu meru biti izdvojeno oko 17 miliona dinara.\nProjekat „Moj eko-vrtić“: Komposteri za predškolske ustanove